Harresiak, Israelen menderatze-estrategiaren funtsezko osagaia – Resistencia, no Muros\nHarresiak, Israelen menderatze-estrategiaren funtsezko osagaia\n2002an, Israel “Harresia” eraikitzen hasi zen, Zisjordania palestinar okupatua zeharkatzen duen apartheidaren azpiegitura; eraikuntza horrek mundua astindu zuen, eta Nazioarteko Justizia Auzitegira heldu zen. 2004an, Auzitegiak ebatzi zuen harresia legez kontrakoa zela –eta harekin loturiko erregimena ere bai–, eta adierazi zuen desegin beharra zegoela, hala nola ematen zaion laguntza eta aholkularitza oro legez kontrakoa dela.\nEgintza juridikoetako “harekin loturiko erregimenak” dakar, oso zentzu mugatuan bada ere, harresia testuinguru eta proiektu jakin batzuen osagai dela. Nire xedea da, hemen, Israel Zisjordania okupatuan, Jerusalem barne, eraikitzen ari den Harresiaren egiturari “loturiko erregimena” aztertzea, ikuspegi zabalago eta politikoagotik, harresi israeldar ugariek babesten dituzten lurralde-konkistaren, supremazia arrazistaren eta menderatze inperialistaren azpian dagoen helburua ulertzea izan dezagun.\n1992an, Israelek bere “Maisuplana”1 izendatzen duena garatzeko prozesua hasi zuen. Horretarako, 10 ministerioren babespean, gure lurraldean proiektu kolonial israeldarra babesten duten eta etekina ateratzen dioten hainbat sektoretako –unibertsitatea, politikoa, armada, publikoa, pribatua, sindikatuak, GKEak eta nazioarteko agentzia juduak– 250 profesional baino gehiago elkarren artean koordinatu ziren. Horrez gain, mundu osoko unibertsitateetako irakasleek ekimenarekin bat egin zuten2. Bost urte geroago, iritzi publikoari aurkeztu beharreko 18 txosten eginak zituzten. Agiri horiek guztiek epe luzerako plan estrategiko baten oinarriak ezarri zituzten, “Lurraldearen Antolamendurako Plan Nazionala” deritzonarenak, hain zuzen, israeldarren finkapenerako kolonizazio-proiektua hiru atal handitan gauzatzeko: “ohiko kudeaketa”, ikuspegi ekonomikoa, eta ikuspegi sozial eta fisiko-ingurumenekoa.\nMaisuplana egiteko eta aurkezteko une eta tokia ezin adierazgarriagoak izan ziren. 1997an eratu zen, lehenengo Kongresu Sionistak Basilean Palestina kolonizatzeko eta aberri judua han ezartzeko Basileako Programa osatu eta 100 urtera zehazki. Aurkezpena, berriz, Herzliyako Lehen Biltzarrean3 egin zen, 2000. urtean: Israelen estrategiak eguneratu zituen agiri mardula proiektu kolonial sionistaren aita sortzaile eta Basileako Kongresuaren antolatzaile Theodor Herzlen omenezko biltzarrean aurkeztu zen. Ez da kasualitatea Zisjordania okupatuan, Ekialdeko Jerusalem barne, eta Gazan Estatu palestinarra ezarri behar zen unetik –Israelek eta buruzagi palestinarrek 1933an sinaturiko Osloko Akordioen arabera– urtebete geroago gertatu izana. Data hori inolako Estatu palestinarrik ezarri gabe igaro zenez, biltzarra lurralde seguruan egin zen. Orain badakigu Israelek inoiz ez zuela izan guk Estatu bat izateko inolako asmorik, ezta gure aberri historikoaren gutxieneko % 22an (Zisjordania eta Gaza) ere.\nHerzliyako Biltzarra eragin zuen plangintza estrategikoa eskualde- eta mundu-mailako hainbat faktoretan oinarritu zen: lehenik eta behin, 1990ean, Gerra Hotzaren amaierak, Sobietar Batasunaren kolapsoaz gain, menderatze inperialista izugarriko aro berria inposatzea ekarri zuen berarekin. Estatu Batuen menderatze betean finkaturiko globalizazio neoliberalak nazioarteko aliantza, itun eta erakunde berriak sorrarazi zituen, merkataritzaren, finantzen eta defentsaren esparruetan. Bigarrenik, 1991n, Iraken suntsipenak hazten ari zen potentzia militar arabiar haren desagerpena ekarri zuen, eta horrek eskualdeko oreka militarra nahastu zuen ia, Israelen eskualde-mailako menderatzea kolokan jartzeaz batera. Hirugarrenik, eta Iraken kontrako gerraren ondorioz, Madrilgo Bake Biltzarra abiatu zen, Estatu Batuen eta Israelen tutoretzapean, negoziazio-prozesua abiatu eta “bakea” sustatzeko alde batetik Israelen eta bestetik palestinarren eta herrialde arabiarren artean, eta horrela Ekialde Hurbileko arazoa konpontzeko. Emaitza Osloko Akordioak izan ziren.\nHerzliyako Biltzarraren eta hura eragin zuen prozesuaren xedea zen gertakari hauek guztiak kontuan hartuta Israelen estrategiak eta etorkizuna berriz formulatzea, apartheid-erregimen israeldarra eta, aurrena herri palestinarra desjabetuta, haren lurretan modu iraunkorrean ezartzeko jarduna areagotzeko.\nHirugarrenak “Gran Jerusalén judío” proiektu erraldoiaren gauzatzea jorratzen du, 2000. urtean Herzliyako Biltzarrean ezagutzera eman zen planak agerian jarri zuen nola ikusten eta ulertzen zuen benetan Israelek bake-prozesua. Negoziazio-mahaian palestinarrekin eserita jarraitzen zuen bitartean, Herzliyako Biltzarrean gure herriaren kontra burutu beharreko lau proiektu kolonial arrazistak aurkezten ari zen. Lehenengo bien xedea da juduek palestinarrak mendean izaten jarraituko dutela bermatzea, 1948tik bere zaintzapean duen lurraldearen barruan, eta Galileako “judutzearekin”4 eta Negeveko “judutzearekin”5 loturik daude. Hirugarrenaren helburua da “Jerusalem judu handia” deritzon proiektua gauzatzea. Laugarrenak, berriz, palestinarrak Zisjordaniatik eta Gazatik “modu unilateralean kanporatzeko” oinarriak ezarri zituen.\nProiektu horiek lurraldean gauzatzeko, Palestinako eta lurralde okupatuetako mapa geopolitikoan bertako palestinarren kontrako segregazio eta menderatze kolonial arrazistarako hainbat eredu inposatzen ari dira. Ezinezkoa egiten dute Estatu palestinar independentea ezartzea; alderantziz, israeldarren ezarpenaren zaintza koloniala Palestina historiko osoan finkatzen ari dira.\nHarresiak Israelen mederatze-estrategiaren funtsezko osagai gisa\nPlan kolonial eta arrazista horien oinarria funtsezko antolaketa-printzipio hau da: harresiak. Israelen menderatze kolonialeko pentsaera hiru harresi-mota eraikitzen, inposatzen eta sendotzen ari da gure eguneroko bizimoduan: harresi fisikoak, harresi birtualak eta harresi psikologikoak.\nHarresi fisikoak adibiderik nabarmenena dira. Lehenengo aldiz 1995ean garatu ziren, Gaza okupatuko Zerrenda isolatzeko, eta egun bertako setio izugarri eta etengabea ahalbidetzen duen azpiegitura da. Gaza inguratzen duen eta 360 km luze den harresiz eta txarrantxaz osaturiko sistema da.\nBigarren adibidea “Jerusalem judu handia” proiektua da: Jerusalem 181 km-ko harresi batekin inguratuta dago, Zisjordania sakonki zatiturik, kolono juduen kokaleku-blokeak Jerusalem barruan anexionatuta eta herrixka palestinarrak, 225.000 palestinar, handik isolatuta. Jerusalemen legez kontrako beste lau kokaleku-bloke ezarri dira, non 210.000 kolono bizi diren.\nHirugarren adibidea Zisjordaniako segregazio eta anexio unilateralerako proiektua da, zeinak zaintza-sistema kolonial arrazista bat ezarri duen, hiru esku-hartzetan oinarrituta: lehenik eta behin, palestinarrak beren hiri eta herrietan isolatzeko eta kartzelatzeko sorturiko politiken bidez, eta beren lur eta baratzeetatik 770 kilometroko harresi baten bitartez isolatzeko, Zisjordania hiru kantoi nagusitan zatituta – iparraldea, erdialdea eta hegoaldea–, herri ugari isolatuta eta kokalekuek zein ingurabideek inguratuta daudelarik.\nBigarrenik, apartheidaren errepide-sistemaren garapena, zeinak kolono israeldarrentzako eta ez besterentzako bideak ezartzen dituen, 1.400 km-an zehar; sistema honek legezko kokalekuak bata bestearekin eta aldez aurreko errepide-sare israeldarrarekin lotzen ditu. Aldi berean, Israelek palestinarrentzako errepide-sare alternatiboa sortu du, gure herri eta hiriak elkarren artean lotzen dituena. Errepide-sistema biak 48 zubi eta tunelen bidez banatuta daude. Tunelak okupazio-indar israeldarren zaintzapean daude, eta edozein unetan itxi ahal dituzte palestinarrek egunero erabiltzen dituzten tunelak. Halaxe inposa dezake Israelek Zisjordania erabat ixtea, eta halaxe isola dezake ordu batzuen buruan.\nHirugarrenik, errepideen zaintza militarrerako eta blokeorako postuen sistema palestinarren joan-etorria zaintzeko mekanismoa da, eta egunean 24 orduz daude zaintzapean.\nIsraelen ezarpenerako proiektu koloniala, bai bere oinarri arrazistengatik eta lurralde palestinarren etengabeko okupazioagatik bai garbiketa etnikoa burutzeko bere politikagatik, harresiaren kontzeptuan oinarritzen da. Hala islatzen da Zisjordanian (Jerusalemekin) eta Gazan ez ezik, Galilean ere, non herrixka palestinarretako gero eta lur gehiago bereizten ari diren industrialdeak ezartzeko eta herrixkak biztanle judu gehienekin lotzen dituzten errepideak eraikitzeko, hala nola herrixka palestinar historikoak inguratzeko, zeinak, azkenean, isolamendu-harresi bihurtzen diren. Israelen politikak Naqab/Negeven, bai eta Prawer Plana ere, 70 mila beduino palestinar beren etxe eta lurretatik deserrotzean, Negevetik kanporatzean eta 5 edo t herritan pilatzean oinarritzen dira.\nHarresi birtualak edo zaintza-harresiak dira harresien arteko berrienak. Zaintza eta espioitzarekiko Israelen obsesioa ez da berria, baina zaintza-teknologia modernoek beste dimentsio zeharo berria eman diote6. Egun, palestinarren eguneroko joan-etorriak zaintzen dituzten kamera digitalek, C4I sistemak (Command, Control, Communications, Computers, & Intelligence) deritzenek, Israelek bere gerrarako garatu eta biztanleriaren erabateko zaintzarako teknologiara, biometrikara, aurpegi-azterketara eta abarrera egokitu dituenek, munduan gehien zaintzen duten Estatu nagusietako bat bihurtu dute Israel, eta, gainera, sistema horiek beste herrialde ugaritara esportatzen ditu.\nZaintza gure bizitzen eta beren harresien funtsezko osagaia da. Hormetan kamera eta sentsore bidezko zaintza-sistema konplexu baten bidez garatzen eta ezartzen da. Saihesbideak, herrixka eta hiri palestinarretako sarbideak, kokalekuen barrualdeak eta bidegurutzeak egunean 24 orduz daude zainduta. Sistema horren adibiderik garbiena, beharbada, Jerusalemen dago, eta, zehazki, Hiri Zaharrean. Txoko bakoitzean, etxe bakoitzeko sarreran, Hiri Zaharreko auzo bakoitzean 100 metroan behin, kale eta semaforoetan, zaintza-kamerak ezartzen dira. Etengabe jazarria eta behatua zarelako sentsazioa ez da desagertzen.\nAzkenik, barne-harresiak eta psikologikoak daude, herri palestinarrari gizatasuna sistematikoki kentzen dion zapalketa-sistema honek sortuak, harresien atzean kateatu eta hil, kartzelatu eta zaintza totalitarioaren mende biziarazten gaituen sistema honek, geldirik gera gaitezen eta barnean beldurrezko harresi bat sor dakigun.\nHorren adibide ditugu herri palestinarraren aurkako kolonoen eraso ugariak, zibil palestinarren masakreak eta nekazarien aurkako erasoak beren lurretan: horren guztiaren xedea da gure barruan beldurrezko harresi bat altxatzea, ezinezkoa izan dezagun gure lurra lantzea edo are bertara heltzea ere.\nGauza bera gertatzen da zigor kolektiboen politikarekin, etxebizitza palestinarren eraispenarekin eta, edozein erresistentzia-ekintzaren aurreko erantzun gisa, haien familien aurkako erasoekin. Aldi berean, kokalekuak, harresiz, txarrantxaz, zaintza-sistemaz, sartzeko atez eta guardiaz inguraturik, ederki gotorturiko garnizioak dira, nahitaez indarra baliatu behar dutenak kolonoenak ez diren lurraldeak mendean izateko. Israelgo armadak herrixka palestinarretako sarreretan ezarritako pankartatzar gorriek ohartarazten diete israeldarrei, bai ingelesez bai hebreeraz, ez dutela bertan sartu behar, ustez beren bizitzak mehatxatzen dituztelako; halaxe kentzen diete gizatasuna lurraren jabetza legitimoa duten komunitate indigenei, eta halaxe zuritzen dute haiek harresi eta ghettoen atzean modu izugarrian kartzelatu beharra.\nHarresiak erori egingo dira\nIsraelen harresiek eta haiekin loturiko erregimenak hazten jarraitzen dute Palestinan. Alabaina, herri gisa, hasieratik ari gara aurre egiten, egunero, ahal dugun toki guztietan. Uste honi esker eusten diogu indartsu: sekula ez da izan betiko iraun duen harresi edota kolonizaziorik.\nAginpide moral eta legala daukagu, baina Nazio Batuen gure aldeko ebazpen guztiek ez dute ezertarako balio izan. Hori dela eta, 2005eko uztailaren 9an, Nazioarteko Justizia Auzitegiak Harresiari buruzko bere erabakia aditzera eman eta urtebete geroago, zehatz-mehatz, jendarte zibil palestinarrak kolektiboki eskatu zituen Israelen kontrako boikota, desinbertsioa eta zigorrak (BDZ). Mundu osoko herrioi harresiak eraisten eta Palestinan Harresia, kokalekuak eta okupazioa desagerraraziko dituen justizia integralaren alde lan egiten laguntzeko tresna bat eskaintzen digu; tresna bat errefuxiatuen Itzultzeko Eskubidea bete dadin lortzeko, eta Israelgo palestinarren berdintasun osoa ere bai. Harresiak sustatzen, legitimatzen eta eraikitzen dituzten loturak mozteko ordua da, harresirik gabeko mundua eraiki dezagun.


COVID-19 larriaren mekanismoa argitu dute - Elhuyar Aldizkaria\nHasiera » Albisteak » COVID-19 larriaren mekanismoa argitu dute\nCOVID-19 larriaren mekanismoa argitu dute\nPazienteak beren organismoak sortutako molekulen kontra jotzen duten autoantigorputzak sortzen ditu. Etorkizunean gaixotasun autoimmune bat garatzea ekar dezakeela ohartarazi dute\nGaixotasun autoimmuneen antzera, autoantigorputzak sortzen dituzte COVID-19 larria garatzen duten pazienteek. Arg. Flickr\nSARS-CoV-2aren infekzioaren aurrean, organismoak birusaren aurkako antigorputzak sortzen ditu. Baina, ikerketa batek argitu duenez, COVID-19 larria garatu eta ospitalean amaitzen duten pazienteek, antigorputzez gain, autoantigorputzak ere sortzen dituzte, eta hori da COVID-19 larria garatzearen arrazoia. Izan ere, gaixotasun autoimmuneetan bezala, autoantigorputz horiek birusari aurre egiten dioten antigorputzen aurka jotzen dute eta blokeatu egiten dituzte. Hala, ezin diote infekzioari aurre egin, eta birusak gero eta gehiago hedatzen dira gorputzean.\nStanfordeko Unibertsitatean egin dute ikerketa, eta ohartarazi dute autoantigorputz hauek, COVID-19 larria garatzeaz gain, pazienteek etorkizunean benetako gaixotasun autoimmune bat garatzea ere eragin dezaketela. Hau da, sendatuta ere, ondorioak izan ditzake gerora. Oraindik ez dute horren ziurtasun osoa ikertzaileek; lehenik, argitu beharko dute zenbat denboraz mantentzen diren autoantigorputzak organismoan.\nErantzun inflamatorio handia\nAutoantigorputzez gain, zitokinen aurkako antigorputzak ere neurtu dituzte pazienteetan. Immunitate-zelulek jariatutako proteinak dira zitokinak, zelulak haien artean komunikatu eta infekzioari aurre egiteko estrategia koordinatzeko erabiltzen dituztenak. Ospitalizatuta egon diren pazienteen % 60k zitokinen aurkako antigorputzak ere garatu ditu, eta ikertzaileek uste dute infekzio luzeak eragindako immunitate-sistemaren gainkargaren ondorio izan daitekeela. Antigorputz horiek zitokinak blokeatzen dituztenez, zitokinek ezin dituzte immunitate-zelulak aktibatu, eta horrek organismoan gehiago zabaltzeko aukera emango dio birusari.\nIkertzaileek beste aukera bat ere hartu dute aintzat: infekzioa luzatzen den heinean, immunitate-sistemak birusaren partikula gehiago ikustea, ez bakarrik hasierako S proteina. Giza proteinen antza izango balu partikula biral horietakoren batek, hori izan liteke autoantigorputzak sortzeko beste aukera bat. Nature Communications aldizkarian argitaratu dituzte emaitzak.\nIkertzaileek adierazi dute txertoa hartzearen aldeko argudio bat gehiago dela hau guztia. Izan ere, COVID-19aren aurkako txertoek birusaren proteina bakarra dute, eta, hortaz, infekzio arrunt batean baino aukera gutxiago dago immunitate-sistema beste partikula biralekin nahastu eta autoantigorputzak sortzeko. Dagoeneko, ikerketa batek frogatu du Pfizerren txertoa hartu dutenek ez dutela autoantigorputzik garatzen.


Burutapenak Gizartea III — Eibar.ORG | Eibarko peoria\nHemen zaude: Hasiera / Blogak / Mispillibar / Burutapenak Gizartea III\nBurutapenak Gizartea III\nJon Etxabe 2016/08/08 10:27\nGizartea III Lana / Zuzenbidea / Gatazkak / Osagaiak / Historia / Familia / Medioak gaiei buruz dira emanaldi honetan sarean jarritako burutapenak\n* Gogokoa da lana alienatzailea ez denean, norbere burua aurkitzeko abagune bilakatzen denean alegia.\n* Ez dagoela lana bezalakorik desilusioa gainditzeko. Agian. Baina lana zer den argitu beharko genuke lehenago.\n* Lana morrontza da eta ugazabaren gustukoa izan behar du lanak. Hala izan da, eta da. Lanak esklabo egiten gaitu. Ugazaben eta bizitzaren esklabo.\n* Gizarte honen esklabutzaren ezaugarria da hainbeste lan egin eta egoera berdinean jarraitzen duela ia gizaki orok.\n* Ez dago ezer izerdirik ez duenik, India eta Txinako hain merke edo merkeago datozen gauzak hemengoen adina izerdi dute, edo gehiago. Fabrika bateko makina automatikoan eginiko gauzek izerdia du, izerdi mina gainera. Esku lanez eginiko harri aroko gauzen antzerakoa.\n* Zabaldua da lana ez dela izan behar beharra. Lana beti da beharra, filosofoek besterik erakutsi nahi badigute ere. Eibarren lanari biharra deitzen zaio. Agian “lana” hitza kutsatuta dago. Beste hitz bat asmatu beharko da gustura egiten dugun zeregin horrentzat.\n* Agian egia da lana dela desilusioak gainditzeko bide eraginkorrena, baina lana zer den argitu beharko genuke lehenago.\n* Berak eginikoa erosi behar du beti langileak, berari egiteagatik ordaindutakoa baino askoz garestiago noski. Langile ororen patua, edozein dela lurraldea, edozein sistema politiko zein ekonomikoa.\n* “... en la miseria todos los detalles son un lujo” Padurak. Lan krisi garaietan lanik miserableena bera ere salbabidea da.\n* “Kalez kaleko saltzaile txinatar batek bere salgai merkeak eskaintzen zizkion bizkarra ematen zion zentinela bati”, Malreaux. 36rako hemen zebiltzan txinatarrak bere salmenta merkeekin.\n* Bada nonbait jendea barrezka lotzen zaiona lanari, bere ukanak galtzeko beldurrik ez edukitzeko bezain pobre direlako, baina, mendebalean, pobreak izanik herri gehienak, aberats sentipena txertatu digute, eta dugun apurra galtzeko beldur gara.\n* Lan kolektiboa lan indibidual bihurtu dute makinek.\n* Tresneriak lana arintzen digu, lana kentzen ere, baina tresneria hori ordaintzeko lan gehiago egin behar dugu.\n* Ezer erlatiborik bada, hori da justizia, justiziarik bada.\n* Ez da justiziarik. Legez mozorrotutako unean uneko exekutiboen nahia, interesa eta erabakia besterik ez da justizia deitzen diotena.\n* Gizarteari sakon eragiten dioten erabaki nagusietan, exekutiboa beti dago politikaren menpe. Justizia da, eta uste dut beti izan dela, politikoen esklabo. Eta ez denean, exekutiboak legeak aldatzen ditu bere komenentziara.\n* “Ez dakit Justizia eta errukirik denentz”. Ez da ez justiziarik ez errukirik, bestela ez litzake hainbeste desberdintasun eta inposaketarik herri orotan.\n* Legea beti da partziala eta interesatua, uneko politikaren araberakoa, azken gizaldiko esperientzian behintzat. Badira lege itxuraz zuzenak, gizakia berdintzen edo homogeneizatzen dutenak, baina lege horien aplikazioak herriak eta gizakiak erabat ezberdintzen, banatzen eta zatitzen ditu.\n* Legearen aplikazioa justizia legetik kanpo dago, dibortzio nabarmena dago legea eta justiziaren artean. aplikatu edo ez\n* Legez egiten dira ia beti boterearen gehiegikeria guztiak, injustizia denak, legea beti boterearen interesen neurrira egiten baitira, eta komeni denean aurrekoa aldatu.\n* Legea ez da inola ere egiaren ahotsa, argiaren agindua, ongia gaizkitik bereizten duena. Ahaldunen ahala gorde, ziurtatu eta iraunarazteko kate ia hautsezina da legea, ahaldunen eta beraien sistemaren gehiegikerien aurkako jarrerei mugak eta oztopoak jartzen dietena da legea. Boterearen sistemari eusteko zer egin behar den erakusten du beti legeak, ongia botereari dagokiona dena dela, gaizkia, aldiz, kaltegarria zaiona. Legeari buruzko beste dena zurikeria eta erretolika besterik ez da.\n* Erratzeko eskubidea da eskubiderik oinarrizkoena, errua bada ere gizarte honek gutxien barkatzen duena. Berriro erratzeko aukera izatea bizitzako ardatz eta oinarria da.\n* Justizia eta epaileak dira bi milagarren lehen zatian erabat desprestigiatu den estamentua, herriaren justiziak epaitu dituena. Sistemaren morroi bihurtu da eta beraren hutsegite denak justifikatu eta neutralizatzen ditu.\n* Hil dena betirako hil da, eternitatea du aurrean, baina bakea bizion utopia da.\n* Usainik hoberena usainik batere ez izatea omen. Bakealdirik bareena, berriz, zutaz inor arduratzen ez den une hori da, zeure kasa zabiltzanekoa.\n* Gerra ez da soilik joko bitxi bat, baita gizarte ororen funtsa ere, nonbaiten norbaitentza uneoro abian den jokoa.\n* Gerra, militarren jolasa.\n* Politikoen negozioa eta pobreen sufrimendua besterik ez da gerra. Eta medioen gai irrikatua. Baina herriak ez du hitzik horretaz ez ezertaz. Herria, kopuruz nagusi, baztertua izan da beti, gutxiengo horren interesetan.\n* Gerrak dakar zaborra, ala zaborrak gerra?. Gerra bera da zaborra. Nola nahi, gaur egun, medioen jabeek eurek sortzen eta zabaltzen dute notizien zaborreria oro, gerrakoa edo gerra dakarrena.\n* Gerra guztiak dira tokian tokiko eta unean uneko ahaldunen aldekoak, sekula ere askatasunaren aldekoak, aberriaren, herriaren, are gutxiago herritarren aldekoak. Boterea eskuratu asmoz herria erabili ahal izateko iruzurra besterik ez da horien aberria. Herriak ez du sekula santan gerra bat irabazi; ahaldunak, botere faktikoak, politiko zenbaitzuk dira beti irabazleak. Herria beti izan da galtzaile gerra guztietan. Leporen bat moztu izanaren atsegina geratzen zaio, momentuko amorrua atera izanaren poza. Besterik ez.\n* Gerrak ez dira absurdoak, gerrak zer logikoenak dira, kalkulu hotzen ondorio interesatua, itsutasun emozionalez baliatzen badira ere.\n* Pertsonak ez direlako helburu sortzen dira gerrak, gizakiak ez bestelako helburuak soilik daudelako da hain ankerra eta burugabekeria gerra.\n* “gezurrak esaka saltzen dira gudak, automobilak saltzen diren bezala”. Hildakoak dira gerretako egi bakarrak, gehienetan isilduak edo ezkutatuak, gutxietsiak ere. Gutxi batzuen interesa edo irabazia dira gerren arrazoi eragilea, hitz ederretan biltzen baditugu ere.\n* Beti da negu munduan, beti delako gerraren bat nonbaiten, su artifizialekin argitu eta koloreztatu nahi badugu ere.\n* Etsaiei lotuta gaudela, ezin diegula ihes egin, ezin digutela ihes egin, egia arren, horrek fatalismo kutsua du. Etsaien etsai, besterik ezin denean. Soilik. Lagunartea, solidaritatea eta elkartasuna, hori dira bakean utzi gaitzaken destino bakarra.\n* Sekula ez gutxietsi, are gutxiago politikan, aurkaria, irrigarri eta ahulena iruditu arren. Ez da etsai ahulik.\n* Besteak ihes egiten jakin edo asmatzeko ahalmenik ez duenean, ahula bihurtzen da indartsua bera ere.\n* “Irauteko borrokan gizonak jakin behar du ingurua manipulatzen bere interesen alde, ze koño” dio pertsonaia batek. Filosofia horrekin zuritzen dira astakeria handienak. Baina zer da irautea, noiz da zilegiago irautea bitarteko eta baliabideak baino, nork erabakitzen du iraupenaren ezinbestekoa?.\n* Garaiz atzera egitean datza sarri garaipenaren gakoa.\n* “Kanposantuetan eta presondegietan garaituak eta garaileak ezin deutsie alkarri ihes egin”. Edozein dela liskarra, ez da irabazlerik inoiz. Ba al da atxilotu zaituen polizia baino galtzaile nabarmenagorik, esplotatzen zaituen nagusia baino pobreagorik, … Bizitzak bestelakoa dioskula dirudi, baina hori bizitzako baloreak alderantzikatuaren ondorioa da.\n* Ez dago irabazlerik galtzailerik gabe. Sekula ez dira egia “denok irabazle” edo “denok galtzaile” esaerak, nahiz denek zerbait irabazi edo galdu. Beti dago irabazle edo galtzaile nabarmen bat. Baina ez dago bukatzen ez den ezer, eta bukaera orok berena du galtzaile bat. Hori da bizitzaren tragedietako bat.\n* Ahalegindu zintzo jokatzen, argi eta leial jokatzen denekin, kideak alde egitea nahi ez baduzu.\n* Ondo pentsatua edo instintuz argi usaindua izan behar du ihesak, alde egitea lortu nahi bada. Ihesa ere zientzia bat da.\n* Metodoa eta diziplina funtsezkoak izanik emaitzak lortzeko, intuizioa da sarri gizakiaren seigarren zentzua, beste bostak bezain fidagarria.\n* Ahalak ez du ezer lortzen borondaterik ez badago.\n* Kirolean ez ezik, bizitzako edozein arlotan beharrezkoa da erabakitasuna, denbora eskaintzea, diziplina. Guzti hori gabe ez dugu biderik eginen, zahartuta ere, leku berean jarraituko dugu.\n* Printzipioak daude beti egitura ororen oinarrian. Ez dago egiturarik printzipiorik gabe, printzipio hausnartu gabeak diren arren sarri. Printzipioak dira beti ekintza kontzienteen motor eragilea, baina egituratzen ez den printzipioa antzu geratuko da berehala, eta ekimen bihurtzen ez den egitura ezerezaren ongarri ustelduko da.\n* “Heroisa, arriskua ikusiz, beldur izan, eta hala ere aurre egiten diona da. ... gizakiarengan gauza ederra dela beldurra, eta beldurrik sentitzen ez duena besteengandik at gelditzen dela, zapuzturik” I. Dinesen. Gure beldur oro aitortzeko gai bagina, gizarte sinesgarriago eta eramankorragoa genuke.\n* Organizatzea eta diziplina, funtsezko baldintzak taldean edo bakarka eragile izateko.\n* “Historialarion betiko arazoa, iturri ez oso fidagarrietatik edan behar izatea”. Historia da fidagarritasunetik gutxien daukan zientzia, erabat baldintzatuta dagoelako, iturrien fidagarritasunagatik eta idazlearen partzialkeriagatik.\n* Historia da fidagarritasunetik gutxien daukan zientzia, ez dagoelako iturri fidagarririk, iturri oro dago baldintzatuta.\n* Dena da erlatiboa. Kontalari, ikusle edo bizipen adina historia dago. Bakoitzak du berea, bestearena bezain ziurra. Historia erabat erlatiboa da, ez da egia osoa den historiarik. Sarri da gezurra ere historia. Aurreiritziei jarraituzko kontakizuna gehienetan.\n* Denokin gertatzen da joan ginenon lorratz oro galtzen dela, itzal hutsak edo fantasmak izan bagina bezala. Joango gara sekula etorri ez bagina bezala. Bakar batzuk soilik aldatu dute zerbaitetan geroa. Eta horiek ere ikasi gutxiren batzuen jakindurian edo paperetan diraute. Anonimo ahaztuen historia da gizartearena. Baina anonimo ahaztu bakoitzak eta guztiok aldatzen goaz gizartea eta mundua.\n* Giza esperientzia orok, merezi ez duen eta zentzugabeena denak ere, merezi du azterketa bat. Eta izan ere denek dute argibide bat. Gutxitan, ia inoiz ere ez, aitortzen da norberaren egia zentzugabekeria denean; besteena bai salatzen da; horrela, zeharka bada ere, paraleloki, bakoitzak besteena, egia osoa azaltzen da azkenik, norberak isildu duena ere.\n* Krisi aldietan, garai onak ohi dira iraganekoak, zaharrek mesfidantzaz begiratzen die gazteei,\n* Aldatuz doa gizartea gizaldiz gizaldi, aldiz aldi, pausoka.. Bizikidetza, bizi-baldintzak, ohiturak, jokamoldeak. Ez onerako ez txarrerako. Aldatu egiten dira, eta kitto. Hori da errealitatea, lege unibertsal bat besterik ez da.\n* Mundua ez da sekula gelditu, bizitza aurrera doa, beti dago etorkizun bat. Ze etorkizun, edo desio dugun etorkizun hori datorren arteko tartea zer edo zein izanen den da arazoa.\n* Geografia omen historian irauten duen gauza bakarra. Baina Geografia bera ere aldatu egin dugunez, historia erabat faltsua edo ezberdina utziko diegu ondorengoei.\n* Egia da historia idazteko perspektiba behar dela, baina historia egiteko gaurkoa mamitu behar da.\n* Programetan soilik da heldutasuna hezkuntzako helburu nagusia. Datu asko memorizatu eta mekanizatzean datza hezkuntzako lorpen nagusia. Gaur egungo hezkuntza sisteman.\n* Nahiko onartuta dago liburua, badu ospea ere jendearengan liburu-idazleak, baina denbora galtzea deritzo gehiengoak irakurtzeari.\n* Atzerritarrak gure herrian eta gu atzerrian misterio kutsuko zerbaiten arkanoren gordailu gara. Hala gertatzen da bidaiatzearen erraztasunaz, hedabideez eta internetez mundu osoa auzo gertatu zaigun honetan ere, mundu osoa pantaila batera zedarritzen dugunean ere. Halako jakin-min eta ikusmin berezia sortarazten digu atzerritar traketsenak ere. Atzerritar oro da kultura ezberdin baten gordailu. Bizimolde ezberdinen misterio edo arkanoa.\n* Desegitea sortzea baino errazagoa da. Jaiotzea hiltzea baino gogorragoa delako zaigu hain zaila, agian, sorkuntza, edozein arlotan. Erraztasun horregatik desegiten ditu hainbatek artelanak, gizakiaren zein naturaren edertasunak, alegia, eta hain gauza eder gutxi sortzen.\n* Lasai, pozik ere, bizi dela dirudi herri ezikasia, edo kultura modernoak irentsi ez duena: baina problema latzak ditu berak ere, kultuon kanpotikako behatokitik ikusita behintzat.\n* Hitz jario antzua besterik ez da harreman intelektuala gehienetan, sobera erraza askorentzat. Hitz eta kontzeptu potoloko norgehiagoka azalekoa.\n* Elkar ezagutu, harremanak hazi, ezagunak elkar ikusi, eta helbideak trukatzeko izan ohi dira kongresu eta antzerakoak. Aurrez jakina izan ohi da esaten dena, ez dago ezer berririk ponentzietan, eztabaidak betikoak eta ezagunak dira, eta elkarrenganako losintxa interesatuak eman ohi dira. Edo curriculumerako paper bat gehiago lortzea da kideen helburua.\n* Artea bada gizakiok uzten dugun aztarnarik iraunkorrena, zer utziko dio geroari, artista bakanen artelanez harago, artearenganako, edertasunarenganako, hain sentiberatasun motela duen gizarte honek.\n* Jatordu eta lo-orduz kanpo, lagunengana, tabernara, plazara, zinera, … jotzen du jende gehienak. Eraikin hutsak dira etxe gehienak, altzairuz beteak, pasoko tokiak.\n* Gizartea artikulatzeko asmatu zen lehen urrats eraginkorra izan zen matrimonioa.\n* Bikotea, ezkondua edo ez, natura baliatuzko gizartearen tranpa bat da, eta bakardadea du ondorioa, pazientziaz beti, eta gustuz sarri, hartzen dena.\n* Pisu bat erostean ametsa egi bihurtu du bikoteak, aldi berri bati hasera ematen dio; elkartasuna da orain errotu behar dutena, etxeak haina iraun dezan.\n* Gehienetan dago mutu telebista, publizitatea ez beste edozer emititzen dagoenean ere, ez baitu ezer ganorazkorik emititzen. Programa mutuak, idazle baten esanean. Programa mutuak entzuten duelako da gero eta mutuago entzuleria bera ere.\n* Kantuetan eta solasaldietan goraipatzen ziren pertsonak, baina hauek egiazko bizitzen ordez, kantuak eta istorioak baino ez zituzten uzten. Gaur egun medioak dira pertsonak goraipatzeko bide ia esklusiboa. Baina bizkor doaz aipamenok ere, atzetik beste aipamen batzuei lekua uzteko, oihartzunik ere utzi gabe gehienetan, hemeroteka eta disko gogor batetan geratuko dira onenean eta norbaitek egun batetan eginen du poema edo kanturen bat, edo tesiaren bat, ondare guzti horretako zerbaitez.\n* Informazio saturazioa da, sarri, desinformatzeko teknika bat; jendea asperrarazi eta informatzeko egarria ito, hori da lortzen dutena. Zenbaitek, nolanahi, ez du nahi informaziorik, baina informazioa nahi ez izatea, edo informazioa falta, okerragoa da informazio saturazioa baino.\n* Garai batetan pobreziaren eta inertziaren kanaletatik pasarazten bazituzten kontinenteek bere aberastasuna eta industria, kirolaren kanaletik gain, telebistaren kanaletik pasarazten dizkigute gaur egun kontinenteak botere ekonomiko ezberdinek.\netiketak: Burutapenak GizarteaIII


Andra Mari parrokiako sutea (1919) gogoratuko dau Zeanurik - bizkaie.biz\nBizkaie! 2019-10-14 09:18 Kulturea\nJazoerearen 100. urtea beteten danez, astegoien bitan egongo dira ekitaldiak.\n1919ko urriaren 28an, Andra Mari parrokiaren barrualdea sute batek kiskaldu eban. Jazoera harek zeanuriztarrak astindu eta, aldi berean, dudea sortarazo eban herrian: parrokia zaharbarriztua ala plaza inguruan eleiza barria eregi? Duda horrek lehenagotik etozan hamaika hasarre eta tirabira berpiztu zituan herrian.\nKontuak kontu, jazoerearen 100. urtea beteten danez, astegoien bitan egongo dira ekitaldiak, izan be, egitarau berezia atondu dabe Zeanurin: urriaren 19an, zapatuan, Jon Urutxurturen eskutik ibilbide gidatua antolatu da 'Elizondoko gune monumentala' izenburupean. Hitzordua Eleizondon bertan izango da, goizeko 10:00etan. Ibilbide horretan Piedadea ermiteari, Nestor Basterretxeak eregitako kurutzeari eta Andra Mari parrokiari buruzko gorabeherak azalduko dira; aditasun berezia jarriko da parrokiak gordetzen dauen erretaulan, Bizkaiko aberatsenetakoa da eta. Kanpantorrera igoteko aukerea bee izango da.\nHurrengo astegoienean, hilaren 25ean, 26an eta 27an, barikuan, zapatuan eta domekan jarraipena emongo jako egitarauari. Barikuan, 'Sute baten historia bizia' izenburuko berbaldi emongo dau Ander Manterolak kultur etxean, arrastiko 19:00etatik aurrera.\nZapatuan, barriz, ekitaldi nagusia izango da: Kandelen gaua. Ekitaldi honegaz orain 100 urteko sutea gogoratuko da eta iluntzeko 20:00etatik aurrera plazatik Eleizondora oinezko bidea egingo da txistulariak aurretik doazela, argi publikoa amatauta, parte-hartzaile guztiek banatuko jakezan kandelak piztuta eskuetan eroanez. Antolatzaileek ekitaldi honetan parte hartzeko deia egiten deutse zeanuriztarrei zein inguruko herrietako jenteari. Elizondora heltzean kanpantorrean egongo diran Iker eta Aitziber txalapartarien soinuak harrerea egingo deutse ibiltariei. Ondoren, eleiza barruan musika emonaldia izango da: Gontzal Mendibilek, Olatz eta Estik, Karmele Angoitia organisteak, Zeanuriko Abesbatzak eta bestelakoek parte hartuko dabe. Herriko bertsolariak 1919an idatzitako bertsoak abestuko ditue: bertan azaltzen da sasoi haretan zeanuriztarren artean bizi izan zea giro tirabiratsua.\nUrriaren 27an, domekan, goizeko 11:30eko meza nagusiagaz emongo jako amaierea egitarauari. Mezan Joseba Segura Etxezarraga Bilboko gotzain laguntzaileak hartuko dau parte.\nEleizondoko monumentu multzoa: Andra Mari parrokia, Nestor Basterretxearen kurutzea eta Piedadea ermitea\nErlijino ondare interesgarria osotzen daben honako monumentuak dagoz Eleizondo auzoan:\n* Andra Mari parrokia: 1702 eta 1751 urteen artean eregia, aurrerago egoan beste eleiza bat aprobetxauta. 1994. eta 2000. urteen artean, zaharbarriztau egin eben. Bizkaiko erretaularik ederrenetako bat ikusi daiteke bertan.\n* Piedade barrendegi baseleizea: eleizpetik igaroten zan Erdi Aroko galtzadearen arrastoak ikusi daitekez oraindino.\n* Nestor Basterretxearen kurutzea: Gorbeiako Gurutzearen mendeurrena ospatzeko altzau eben.\nAndra Mari Eleizearen historia\nIturriza historialariaren arabera, Zeanuriko eleiza, inguruko nekazariek eregi eben X. mendean. Baina ez dago baieztapen hori frogatzen dauen daturik; izan be, tenpluari buruzko lehen barri monumentala 1383. urtekoa da. Erdi Aroko eleiza haren itxureari buruz ez dakigu ezer. Eleizea XVI. mendearen hasieran berreregi egin eben, Bizkaiko jaurerriko beste asko bezela. Berreregite hori ez eben oso ondo egin, XVI. mendearen erdialdean eleizaren hormak arrakalatzen hasi baitziran.\n1702. urtean beste berreregite bati ekin eutsien, eleizearen eskuinaldeko atean dagoan harrizko plaka batean irakur daitekeen legez: IHS MARÍA, SIENDO PATRONO DE ESTA SANTA IGLESIA DON THOMAS IGNAZIO DE ARRIOLA Y AXPE Y DOÑA MARÍA JOSEPHA DE ARANA, EXECUTÓ ESTA OBRA MARTÍN DE OLAGUIBEL MAESTRO CANTERO. AÑO 1702. Berreregite horrek ia mende erdi iraun eban, eta lanak 1751. urtean amaitu zituen.\nOraintsuago, 1994ko maiatzean parrokiaren ateak zarratu egin zituen arazo larriak atzemon ostean, eta kanpoan zein barruan zaharbarrizte lan sakonak egin ostean, 2000. urteko abuztuaren 15ean zabaldu zituan ateak.\nTenpluaren bolumenak eta barrualdeko handitasunak (hiru nabe zabal) eleiza monumentala dala erakusten deuskue, eskualdeko handiena eta Bizkaiko landa inguruko eleiza barroko aberatsenetakoa, hain zuzen; hortik, ondoriozta daiteke eleizea sustatu eben eleiztarrak asko zirala eta euren lur emoteetarako lekua behar ebela, izan be, sasoi haretan, lurperatzeak tenpluaren barrualdean egiten ziran.\nAndra Mariko erretaula Bizkaiko arte eta erlijino ondarearen ederrenatakoa da. Behealdea eta bankua estilo manieristakoak dira, 1570. urtearen ingurukoak. Goialdea (kaleak eta kaleen gainekoa) barroko estilokoak dira, 1710. urtearen ingurukoak. Erretaulan Ama Birjinearen bizitearen zenbait uneri buruzko eszenak dagoz. Erretaularen buruan, Andra Mariaren irudi eder bat dago, tenpluaren zaindariarena; irudi horren berezitasuna Jesus Umetxuaren jarrera bitxi eta naturala da: Ama Birjineari begira dago.\nErretaula nagusiak historia konplexua izan dau. XVI. mendearen hasieran baegoen erretaula bat, eta harenak dira alboetako pinturak. 1570. urtearen aldera, erretaula horren zati bat barriro erabil eta erretaula manierista bat egin eben. XVII. mendearen bigarren laurenean, pintura batzuk gehitu zituen. Azkenik, 1710. urtearen inguruan eleizaren berreregiteagaz batera, gaur egungo egitura barrokoa egin eben, baita pintura barri batzuk be, beti lehen egozan materialak erabiliz.\nNestor Nasterretxearen kurutzea\nKurutze hau Nestor Basterretxeak egin eban Zeanuriko Udalak eskatuta. Lan hau Gorbeiako kurutzearen mendeurrena ospatzeko egin eban, nahiz eta urte bi geroago instalau eta inaugurau, hain zuzen be 2003an. Korten altzairuzko xaflakaz egina dago; altzairu mueta hori ugerrak jaten dau, eta prozesua gelditu ondoren kolore gorrixka eder eta berezia hartzen dau.\nTona bi eta erdiko pisua dauka (barrutik hutsik egon arren), eta lau hanka ditu; horri esker, monumentuaren estatikea eta estetikea hobetu egiten dira. Monumentua bere jatorriari begira dago: Gorbeiako tontorrean dagoan kurutzeari.\nPiedadea izenaz herritarrek ezagutzen daben ermita hau XVIII. mendeko eraikina da, eta Andra Mari parrokiatik 50 bat metrora dago. Ermita eta parrokiarena artean Nestor Basterretxearen kurutzea dago. Bitxia da ermitaren ataritik Erdi Aroko errege bidea igaroten zalako, eta oraindino ikus daiteke horren tarte bat, Andra Mariren ataritik igaroten zan bide bera, Gasteiztik etorren errege bidea zan.\nEraikinaren barrualdeko dekorazinoa xumea da, lujorik bakoa. Bidearen ondoan dagozan erlijio-eraikinok izaten daben legez, egurrezko hesi bat dauka barrualdea babesteko. Bertatik barrualdea ikus daiteke, eta handik, antxina, ibiltariek euren burua gomendatzen eutsen erretaula xumeko santuei, San Balentini, esate baterako.\nSan Balentin jaia ospatzen dabe hemen eleizondotarrek eta santuagaz prozesinoa egin ondoren, orain 60 urtetik urtero neurtzen dabe ermitearen aurrean dagoan artea, aurreko urtetik zenbat hazi dan ikusteko.


Jendarte laguntza - Ville de Bayonne\nAterpetzeko leku bat bilatu\nHLM Bécadine © Ville de Bayonne\nHarrerarako eta orientaziorako informazio zerbitzua\nKarrikan larritasun egoera batean baldin bazarete, 115 telefono zenbakira deituz (urririk) larrialdietako laguntza zerbitzuaren laguntza jaso dezakezue eta aterpetze eta berriz gizarteratze zentro batera (CHRS) bidera zaitzakete.\nBizitegirako elkartasun dirua\nBaldintza batzuen arabera, Bizitegirako elkartasun diruak pertsonei eta familiei diru laguntzak eskaintzen dizkie. Laguntza horiek erakundeei edo pertsonei zuzenean ematen zaizkien diru laguntzak dira. Alokatzen den bizitegian sartzeko, alokatzaileak bizitegian mantentzeko edo energia faktura ezberdinak ordaintzen laguntzeko eska daitezke.\nElkartasunezko janari saltegia / Janari banaketa\nElkarte batzuk elikadura eta higienerako produktuak sal edo urririk eman ditzakete. Egituren arabera horien eskuratzeko baldintzak ezberdinak dira. Xehetasun gehiagorentzat gizarte zerbitzuekin edo egitura horiekin harremanetan jarri.\nGizarte langile batek emandako eskuratze-agiri baten truke, elkarteek pertsona behartsuei urririk eskaintzen dizkiete.\nRSA elkartasun aktiborako laguntzaren, Heldu Elbarritua laguntzaren edo ASSEDIC eskubideen hartzaileak baldin bazarete, baldintza batzuen arabera, Chronoplus. garraio publikoetan prezioen ttipitzearen abantaila ukan dezakezue.\nNegu garaian, la table du soir elkarteak behartsuenei afariak banatzen dizkie. Gizarte zerbitzuekin harremanetan jarriz, afarien hartzeko baldintzak zein diren jakin daiteke.\nL'équipe accueil jour © Ville de Bayonne\nElkartasun Aktiborako Laguntza (RSA) 2009ko ekainaren 1ean plantan ezarri zen. Soldatapeko lanik ez duen edo soldata apala duen pertsona bati gutieneko bizibide osagarria bermatzen dio. Gizarteratzerako Gutieneko Laguntza (RMI) eta Buraso Isolatuendako Laguntza (API) ordezkatzen ditu.\nXehetasun gehiagorentzat, Familien Laguntza Kutxaren webgunean sartu..\nEguneko harrera gunea\nPoint Accueil Jour elkarteak egunero errezibitzen zaituzte eta zuen informatzeko, orientatzeko, berriz gizarteratze desmartxetan laguntzeko gai diren langileak proposatzen dizkizue.\nXehetasun gehiagorentzat, Eguneko harrera gunearen webgunean sartu.


Zerrenda « GUTUN LIBURUA (1975)\nHAMAIKA PAUSO (1995) »\nJ. A. Loidi Bizkarrondo (Errenteria, 1916, Irun, 1999). Lourdes Otaegi\nUrgain izeneko herri txiki batean gertaturikoa kontatzen du. Martin Garaidi detektibea da protagonista eta gertakari harrigarri bat ikertzera deitu dute: Egurmendi aberatsa hil da eta lurperatzerakoan, haren hilobian buru-hezur batek kopetan tiro bat duela konturatu dira. Kontuak korapilotsua dirudi, baina detektibe argiak hamabost egun aski izango ditu kontu guztia argitzeko: II Mundu Gerran espetxean egon ondoren, Pagodi izeneko pertsonaia bere emaztearen bila joan zen Urgainera. Hura berriz, Pagodiren adiskide zen Egurmendirekin ezkonduta balego bezala bizi zen, ezkutaturik. Liburuaren egitura soila da, 30 ataletan kontatzen da detektibearen ikerketa-lana eta lehen kapituluan sorturiko misterioa amaieran askatzen du, bi kapitulutan krimen ustekoa argitzeko hogei urte lehenago gertaturik jazoerak ekartzeko eginiko analepsi azkar baten bidez. Ustekabeko amaiera du, hortaz, eta gertakariak argitzeko eleberrian zehar eskaini gabeko zenbait datu aurkezten ditu.\nCillerok Amabost egun Urgain’en eleberriaren egilea gerraondoko testuinguru berezian kokatzen du. Egilea familia abertzale batekoa zen eta euskara galarazia eta jazarria izan zen giroan. Gerra aurreko belaunaldiaren sakabanatzearen ondoko talde berria osatzera heldu ziren Loidi eta Jon Etxaide (Joanak Joan) eta biek eleberri bana argitaratu zuten 1955an. Urrezko Aroko detektibe eleberrien ezaugarri klasikoak ditu Loidirenak: Eleberriaren hasieran kokatu da pertsonaia guztien zerrenda. Kapituluak atal motzetan eratu dira misterioa sortu eta argitzeko antolaketa klasikoan. Azken eszenan detektibeak susmagarri guztiak bildu eta denei azaltzen die zer gertatu zen benetan. Ez da eleberrian indarkeria fisikorik aurkezten eta oso lausoki deskribatzen da eta gizarte giroa eta protagonista erdi-mailakoak dira, irakurle gehienen mailakoak.\n« GUTUN LIBURUA (1975)


Ballet National de Marseilleko dantzariek ‘Passione’ lana ekarriko dute Arriagara - Uriola.eus\nuriola.eus 2017-01-20 09:32 Kultura-aisialdia Alde Zaharra\nArriaga Antzokiak urteko aurreneko dantza ekitaldi handia hartuko du, zein eta Passione lana. Ikuskizun hau Passione in due obran oinarritzen da; bertan, Marseillako Ballet Nazionalak, Emio Greco eta Pieter C. Scholten buru dituela, Johann Sebastian Bachen Nekaldia San Mateoren arabera birbisitatzen du.\nBi emanaldi izango dira ikusgai, aurrenekoa gaur, ostira, urtarrilak 20, eta bigarrena hilaren 21ean, alegia, larunbatean, biak ere 20:00etan hasita.\nPassione, Franck Krawczyk musikari eta konpositoreak libreki eta maisutasun handiz moldatuta dago; asmatu egiten du sufrimendua, sentsualitatea eta sakrifizioa transmititzen, horretarako pianoaren intentsitateaz eta eskusoinuaren malenkoniaz baliatuz. Gorputzek modu pausatuan eta ausardiaz dantzatzen dute, soinuekin elkarrizketan arituz.\nGrecok eta Scholtenek sortutako lanek sari ugari eta jendearen txaloak jaso dituzte mundu osoan zehar. Tinko eusten diote euren unibertso estetikoari eta eszenikoari, lengoaia klasikotik nahiz dantza postmodernotik elikatzen denari. Pianoaren eta eskusoinuaren doinuak zuzenean jasotzen dituen zazpi dantzarirentzako obra honetan, Marseillako Ballet Nazionalak dantzaren eta musikaren arteko harremana bikaina esploratzen du.\nIkuskizunerako sarrerak 10,50 eta 36 euro artean eros daitezke www.teatroarriaga.com helbidean, 946 850 850 telefonoaren bitartez edo antzokiko txarteldegietan, aurretiazko salmenta ordutegian.


Covid-19aren aurkako neurriak hizkuntza gutxituetan iragartzeko Europako Kontseiluaren gomendioa txalotu du Kontseiluak\nActualizado 2020/03/26 11:25:06 +00:00 CET\nKONTSEILUA - Archivo\nCovid-19 koronabirusaren aurkako neurriak hizkuntza gutxituetan komunikatzeko Europako Kontseiluak egin duen gomendioa txalotu du Euskararen Gizarte Erakundeek Kontseiluak, eta administrazio publiko guztiei eskatu die alarma egoerak ezarritako konfinamendu egunotan ere herritarren hizkuntza eskubideak bermatzeko.\nKontseiluak jakitera eman duenez, Europako Kontseiluko Adituen Batzordeak ohartarazi du herrialdeek ez dituztela sistematikoki partekatu koronabirusaren inguruko informazio eta jarraibideak estatuko hizkuntza ofiziala ez den beste hizkuntzetan, eta hala jakinarazi die ohar baten bidez Europako Kontseiluko estatu kideei.\nAre gehiago, Kontseiluaren arabera "Europako Batzordeak adierazi du gomendioak hizkuntza horietan komunikatzea oso garrantzitsua dela eskualdeetako edo eremu urriko hizkuntzetako hiztunen ongizaterako".\nPaul Bilbao Kontseiluko idazkari nagusiarentzat "txalotzekoa" da Europako Kontseilutik heldutako gomendioa. Izan ere, bere hitzetan, "horrelako egoera batean herritarrei helarazi beharreko mezu, ohar eta gomendio guztietan oinarrizkoa da eskubideen bermea egikaritzea. Eta, gurean ere ohartzen ari gara hainbat administraziotatik euskaldunon eskubideei muzin egiten ari zaiela".\nKontseiluko eledunak adierazi du, Hego Euskal Herriari dagokionez, Eskualdeetako edo Gutxiengoen Hizkuntzen Europako Gutuna berretsi zuela Espainiako Estatuak, eta ondorioz, herritarrei begirako informazio guztia estatukoa ez beste hizkuntza ofizialetan helarazi beharko lukeela. "Gogoratu behar dugu oinarrizko eskubidea den osasun asistentzia jokoan dagoela, eta beraz, botere publikoek arreta are handiagoa jarri beharko lukete", adierazi du Bilbaok.\nHorrez gain, Europako Kontseiluak kezka agertu du estatu batzuek sareko irakaskuntzara edo telebistaren bidezko irakaskuntzara jo dutenean, irakaskuntza hizkuntzara edo hizkuntza ofizialetara mugatzen dutelako, hezkuntza eskualdeetako edo eremu urriko hizkuntzetan jaso ohi duten ikasleen beharrak kontuan hartu gabe.\nIkuspegi hori eurogutuneko konpromisoen aurkakotzat eta diskriminatzailetzat ere jo daiteke, Kontseiluaren arabera. "Gurean, Espainiako telebista publikoak hartu du bide hori, eta gaztelania ez beste hizkuntzei ez die inolako tokirik egin", gaineratu du Bilbaok.\nGauzak horrela, Kontseiluak konpromisoa hartu du Europako Adituen Batzordeak egindako eskaera zabaltzeko: "Batzordeak gonbita egin nahi izan die estatuei salbuespenezko osasun krisi honi aurre egiteko politika eta jarraibide berriak prestatzerakoan gurea bezalako hizkuntzak (eta hiztunak) kontuan hartzeko, eta guri dagokigu gomendio hauek publiko egin eta botere publikoei helaraztea".\nBestalde, Hizkuntz Eskubideen Behatokiak jakinarazi du herritarren hizkuntza eskubideen urraketen inguruko kexa gehiago jaso dituela. Agurne Gaubeka Behatokiko zuzendariaren arabera, azken egunotako krisi egoeran gora egin du "euskaldunekiko axolababekeriak".\n"Hainbat esparrutan gertatzen ari dira urraketak: osasunaren eremuan informazioa gaztelania hutsean jasotzea, segurtasun indarrek herritarrak gaztelaniaz egitera behartzea, langileentzako oharrak gaztelania hutsean, administrazio publikoetako departamentu batzuetatik mezuak gaztelania hutsean. Azpimarratzekoa ere bada Justizia administraziotik abokatuen elkargoetara iristen ari diren zirkularrak gaztelania hutsean daudela. Askotariko kexak izan dira, baina ondorio bakarra: herritarrei ez zaie informazioa euskaraz helarazten" azaldu du.\nHori dela eta, Gaubekak gogorarazi du herritarrek eskuragarri dituztela Behatokiaren Euskararen Telefonoa eta akuilari tresnak, eta eskubideen urraketen aurrean irmo jokatzeko eta tresna horiek erabiltzeko eskatu die.


UPNA - Ikasketak - Probak nola eginen diren\nUSEari buruzko informazioa ikasleentzat\nProbak nola eginen diren\nGraduko ikasketetarako onarpena\nUSEari buruzko informazioa irakasleentzat\nMatrikula aldatzea edo baliogabetzea\nBigarren ikasmaila eta hurrengoak\nPrezioak, bekak eta aseguruak\nEgin zure matrikula\nMatrikula egin baino lehen\nUSEko matrikula egin baino lehen\nEta USEaren ondoren, zer?\nNoiz eta non eginen diren probak\nDeialdi arrunteko azterketak\nDEIALDI ARRUNTEKO AZTERKETAK: 2021EKO EKAINAREN 2an, 3an eta 4an\nNola eta noiz joan behar den azterketa-lekura:\n1.,2.,3. eta 4. epaimahaiak\nA-tik F-ra: 45 minutu Gaztelania eta Literaturako azterketa baino lehen eta 30 minutu lehenago gainerako ikasgaietan\nG-tik N-ra: 30 minutu Gaztelania eta Literaturako azterketa baino lehen eta 20 minutu lehenago gainerako ikasgaietan\nO-tik Z-ra: 15 minutu Gaztelania eta Literaturako azterketa baino lehen eta 10 minutu lehenago gainerako ikasgaietan\n5. eta 6. epaimahaiak\nEuskera - deialdi arrunta\nGaztelania - deialdi arrunta\nIkastetxe, epaimahaien eta ikasgelen banaketa\nIkastetxe eta epaimahaien banaketa\nIkasgelategiko beheko solairua. Arrosadia Campusa\nIkasgelategiko lehenengo solairua. Arrosadia Campusa\nOsasun Zientzien Fakultatea. Osasun Zientzien Campusa\nIkasgelategiko bigarren solairua. Arrosadia Campusa\nIkasgelategiko hirugarren solairua. Arrosadia Campusa\nSarioko eraikina (17. eraikina)\nDeialdi bereziko azterketak\nDEIALDI BEREZIKO AZTERKETAK: 2021EKO EKAINAREN 23an, 24an eta 25ean\nNola eta noiz joan behar den azterketa-lekura\n1. eta 3. epaimahaiak\nA-tik J-ra: Gaztelania eta Literaturako azterketaren kasuan, hasi baino 30 minutu lehenago eta gainerako irakasgaietan, azterketa hasi baino 20 minutu lehenago.\nK-tik Z-ra: Gaztelania eta Literaturako azterketaren kasuan, hasi baino 15 minutu lehenago eta gainerako irakasgaietan, azterketa hasi baino 10 minutu lehenago.\nEuskera: deialdi berezia\nGaztelania: deialdi berezia\nTuterako ikasgelategia. Tuterako Campusa\nIkasgelen banaketa: Ikastetxeekin kontsultatu\nPrebentzio- eta higiene-neurriak\n2021eko USEa: prebentzioa eta higiene\nIkasleek probak egin bitartean bete beharreko jarraibideak\nCovid-19agatik bakarturik dauden ikasleak\nUSEko proben egunetan etxean bakarturik dauden ikasleek, dela COVID-19a diagnostikatu dietelako dela beste arrazoiren batengatik bakarraldia egin behar dutelako, beste egun batzuetan egiten ahalko dituzte USEko probak baldin eta egoera hori behar bezala justifikatzen badute. Horrek ez dio kalterik eginen USEaren emaitzen txartela eskuratzeko lehentasunari unibertsitatean sartzeko ondorioetarako.\nDeialdi arrunteko egunak (ekainaren 2a, 3a eta 4a): beste ebaluazio egunak deialdi berezikoak izanen dira (ekainaren 23a, 24a eta 25a). Kasu honetan, kalifikazioa deialdi arruntean lortu dela ulertuko da.\nDeialdi bereziko egunak (ekainaren 23a, 24a eta 25a): 2021eko irailaren 10a baino lehen izanen dira beste ebaluazio egunak.\nNola emanen dut jakitera ezin naizela joan USEko probak egitera?\nHalako egoeran bazaude, zure ikastetxeari esan behar diozu eta ikastetxeak mezu bat bidali behar du acceso@unavarra.es helbide elektronikora, eta aditzera eman zein ikaslek ezin dituzten egin matrikulatuta dauden deialdiko probak konfinatuta daudelako edo Covid-19aren testean positibo eman dutelako.\nKonfinamendua justifikatzeko balioko duen egiaztagiri edo txosten bakarra oinarrizko osasun laguntzako medikuak Covid-19a dela-eta USEaren azterketara ez joateko emandakoa izanen da. Txostenak oinarrizko osasun laguntzako medikuaren elkargokide zenbakia, idazpurua eta zigilua izan beharko ditu. Konfinamenduaren data zehatzak adierazi beharko dira, hau da, noiz hasi den eta noiz bukatuko den, eta, hortaz, ikasleak zer egunetatik aurrera egiten ahalko dituen azterketak. Gaixorik egonez gero, aditzera eman beharko da ikaslea noiz has daitekeen bizimodu normala egiten. Covida pasatu dutenei ez zaienez PCRrik egiten hamar egunen buruan, oso garrantzitsua da jakitera ematea zein egunetan eman zuten positibo covidaren testean eta zein egunetan bueltatzen ahal diren normaltasunera.\nLehen azterketa egunean ikasgelan sartzean, etiketa itsasgarriak dituen orri bat jasoko du ikasleak. Azterketa bakoitzaren bi orrialdetan itsatsi beharko ditu etiketak (bat azterketako koaderno ofizialaren lehen orrialdean eta beste bat azterketako koaderno ofizialaren azken orrialdean). Oso garrantzitsua da etiketak egoera onean gordetzea probak egin bitartean, egiten den azterketa bakoitzean itsatsi behar baitira. Horretaz gainera, etiketa horietan jasotzen dira pasahitz bat lortzeko jarraibideak. Pasahitzaren bidez zenbait gestio egin daitezke, esaterako kalifikazioak kontsultatzea.\nEpaimahaiak aipatutako lekuan utziko dira ariketa egiteko erabiliko ez diren objektuak (motxilak, etab.).\nAzterketa bakoitzean erabili beharreko materiala USE probari buruzko ohiko galderetan aipatzen da; galdera honetan, hain zuzen: "Zer dokumentazio eraman behar dut USEra?"\nAriketa bakoitzaren hasieran azterketako koaderno ofiziala emango da, eta, bertan, horretarako ezarritako lekuan, ikaslearen identifikazio etiketa bat itsatsi beharko da, lehen orrialdean eta azken orrialdean. Koadernoaren lehen orrialdean, egin beharreko irakasgaiaren izena jarriko da.\nAzterketaren paper ofiziala besterik ezingo da erabili; idazteko gehienez ere 9 orrialde dituen koaderno bat da, eta horretara mugatu beharko da. Azterketaren paperean akats, orban edo haustura handiren bat egonez gero, ikasleak zilegi du ariketa berridazteko eskatzea; hori egiteko, hasieran eman zitzaion papera ikaslearen aurrean suntsitu beharko da.\nIkasle batek eskatzen den baino galdera gehiago erantzun duela detektatzen bada, dagokion irakasgaiko azterketa zuzentzeko eta kalifikatzeko irizpideetan agertzen diren jarraibideak aplikatuko dira. Horri buruzko jarraibiderik ez badago, ikasleak entregatutako orrietan agertzen diren hurrenkeraren arabera zuzenduko dira erantzunak, eta, ezarritako gehieneko kopurua zuzendutakoan, ez da galdera gehiagorik zuzenduko.\nIsilik eta lekutik altxatu gabe egon behar da.\nEz da ezein ariketatan sinatu behar.\nIkasleek debeku izango dute ikasgelan sartzea proba hasi denetik 15 minutu igaro direnean.\nEzein ikaslek ez du zilegi izango ikasgelatik irtetea proba hasi denetik 30 minutu igarotzen diren arte.\nIkasleek iruzurrezko ekintzak edo egoerak egin edo eragiten badituzte, Epaimahaiak neurriak eta erabakiak hartuko ditu kontuan hartuta gertaeren larritasuna, atzemandako probak, eta, beharrezkoa bada, gertaerak gertatutako unean egin diren alegazioak.\nGailu mugikorren debekua\nIkasleek ezin izango dute sartu azterketa egingo den ikasgelan komunikatzeko edo datuak gordetzeko gailu elektronikorik, besteak beste, telefono mugikorrak, ordenagailu pertsonalak edo ordulari adimendunak. Azterketa hasitakoan ikasleren batek halako gailu bat daukala antzematen bada (piztuta zein itzalita), haren erantzukizuna izango da, eta azterketa horretan 0 kalifikazioa jasoko du.\nGorabehera dagokion epaimahaiak izapidetuko du, eta, hala badagokio, Batzorde Antolatzaileak. Batzorde horrek azken erabaki bat hartuko du gainerako probetako kalifikazioari buruz (baita proba horietan parte hartzeari buruz ere), eta gertakarien larritasunarekiko proportzionala izango da. Hori zehazteko, kasu bakoitzeko gorabeherak hartuko dira kontuan, eta proben zer fasetan gertatu den, horren arabera erabakiko da.\nNafarroako Unibertsitate Publikoak ez du bere gain hartuko gailu horiek galtzearen edo hondatzearen ardura.\nEuskal Hizkuntza eta Literatura II (A eredua)\nEuskal Hizkuntza eta Literatura II (D eredua)\nArtearen Oinarriak II\nGizarte Z. Aplikatutako Matematika II\nIkus-entzunezkoen Kultura II\n2020ko Ohiko Deialdia\n2019ko Ohiko Deialdia\n2018ko Ohiko Deialdia\n2017ko Ohiko Deialdia\n2016ko Ohiko Deialdia\n2015eko Ohiko Deialdia\n2014ko Ohiko Deialdia\n2013ko Ohiko Deialdia\nOhiz kanpoko deialdia\n2021eko ohiz kanpoko deialdia\n2020ko ohiz kanpoko deialdia\n2019ko ohiz kanpoko deialdia\n2018ko ohiz kanpoko deialdia\n2017ko ohiz kanpoko deialdia\n2016ko ohiz kanpoko deialdia\n2015eko ohiz kanpoko deialdia\n2014ko ohiz kanpoko deialdia\n2013ko ohiz kanpoko deialdia


Amaiera paregabea | Kirola | Berria\nDonostiarrak irabazi du aurreneko ETE liga, azken estropadan ere, Colindresen, bandera astindu ondoren. Hibaika izan da bigarren ligan\nDonostiarra, denboraldi honetan lortutako garaipen bat ospatzen. JOSU Z. Tamaina handiagoan ikusi\nDonostiarra arraunaren historian sartu da, eta haren izena azalduko da aurreneko ETE ligaren garaileari dagokion lekuan. Atzo eman zitzaion amaiera lehiaketari, Colindresen (Espainia) jokatutako erlojupekoarekin, eta ligako garaipena beste bandera bat astinduz berretsi zuen Iñaki Mendizabalen arraunlari multzoak.\nZazpi bandera irabazi ditu hamabi jardunaldietan, eta gainontzeko banderak honela banatu dituzte: Hibaikak hiru irabazi ditu, eta bana Tolosaldeak eta Deustuk. Sailkapen nagusian, donostiarren atzetik Hibaika sailkatu da. Orain, Euskotren ligara igotzeko kanporaketa jokatuko du ligako txapeldunak, liga horretako azkena izan den Hondarribiarekin, eta Galiziako ligako lehen sailkatuarekin, Riveirarekin. Honek uko egingo balio, hango bigarrenak izango luke aukera, A Pobra-Cabok, eta horrek ere kale eginez gero, Hibaikak izango luke aukera kanporaketa jokatzeko, ETE ligako bigarren sailkatua izateagatik.\nAtzoko estropadan, estu ibili zen Donostiarra bandera irabazteko, gain-gainean izan zuelako Hibaika. 1,08 segundo baino ez ziren egon ligako lehen bi taldeen artean. Deustuk 6,10 segundo galdu zituen garailearekiko. Hain justu, aurreneko hirurak izan ziren azkarrenak eremuko ziaboga bakarrean, eta erreferentzia puntu horretan ere estu zihoazen, Donostiarrak segundo bakarra irabazi zielako Errenteriako eta Bilboko traineruei.


Hauxe da eztabaidarako mahai gainean jarri duten galdera eta sustantziekin loturik dauden hamabi arloetako aditu eta drogen politika kudeatzaile foru baten medio erantzuten saiatu diren gakoa. Nazioartetik etorritako alkohola eta droga mendekotasunaren profesionalez gain, alkoholaren ekoizpenaren arduradunak barneratu ditu, Eskozian whisky-ak duen irudia kontuan harturik, ohikoa izaten ez dena. Adituek kontsumo goiztiarraz, arrisku mezu publikoen harreraz, eskaintzaren kontrolaz eta osasun tratamenduaz arestian aipatutako erantzuna osatzen joaten dira euren iritziekin. Eskozian alkoholaren kontsumoa larria dela denek onartzen duten arren, ekoizpen arlotik ez dute hain larritzat jotzen eta adin txikikoei zein salmenta ilegalari mugak jartzea proposatzen dute, publizitateari baino. Elkargintzatik, aldiz, Eskoziak duen zirrosia eta alkoholaren eraginezko heriotza tasa gainerakoekin alderaturik gorantz doala eta batez ere alderdi txiroenetan gertatzen ari dela diote.


Kolore solidoko patchwork polikotoi lore brodatuak 8 pieza-edredoi multzoa-KS1627, Txina Kolore solidoko patchwork polikotoi lore brodatuak 8 pieza edredoi multzoa-KS1627 Fabrikatzaileak, Hornitzaileak, Fabrika - KOSMOS Home Textile Co., Ltd.\nEdredoia eta edredoia\nOhazalak eta edredoiak\nDekorazio eta bota burkoak\nMantak eta bota\n180TC polycotton - Xehetasuna\nZure jarrera: Hasiera>Produktuak>Edredoia eta edredoia>180TC polikotona\nKolore trinkoa patchwork polikotoi lorez brodatutako 8 pieza edredoi multzoa-KS1627\nPolikotonoa st Koipe orraztu luzeak eta poliesterrez egindako nahasketaz eginda dago. Leuntasuna eta indarra orekatzeko. Sentsazio leuna eta arina, eman esperientzia erosoena!\nMultzoa honako hauek dira:\n(1) Erosgailua + xafla laua + xafla jantzia + buruko zorroa + buruko zorroa + kuxina\n(2) Erosgailua + ohe gona + buruko zorroa + burko-zorroa\n(3) Erosgailua + xafla laua + burkoa\n(4) Zure eskakizunen arabera konbinatu daiteke\nZiurtagiria: Oeko-Tex ziurtagiria\nOihala:% 100 kotoia, polikotonoa, mikrofibra (zure eskaeraren arabera)\nPatroia: Kolore solidoa, patchwork, brodatuak, inprimatuta\nNeurriaren neurriak: Neurrira\nGrabaketa dotoreak d koloratzaile oihal aktiboak eta brodatuak ditu. Gure bildumak itxura berriena eta efektu bisuala eskaintzen ditu.\nEstilo berriena eta Txinan artisau onenek egindako eskulan bikainarekin egina.\nPURUA ETA EKOLOGIKOA\nOeko-tex ziurtatuta eta ingurumen-babes berdea, osasun-laguntza naturala skin azal leuna.\nKalitate leuna, delikatua eta transpiragarria du. Gure ohe guztiak kalitate handiko ehun guztiekin ehunduta daude.\nElementuaren izena: Kolore trinkoa patchwork polikotoi lorez brodatutako 8 pieza edredoi multzoa-KS1627\nMateriala: 180TC polikotoia\nBeste era bateko materiala eskuragarri dago.\nTamaina zehaztapena BAKARRA: 1PC Erosleagoa: 180x240cm (300GSM betetzea) + 1PC Xafla laua: 120x200 + 35cm + 1PC burkoia: 50x75 + 5cm + 1PC buruko maleta: 50x75cm + 1PC Kuxin betegarria: 45x45cm + 1PC Deco. Kuxin betegarria: 30x50cm\nBIKOITZA: 1PC Erosleagoa: 260x240cm (300GSM betetzea) + 1PC xafla jantzia: 200x200 + 35cm + 2PC buruko: 50x75 + 5cm + 2PC buruko maleta: 50x75cm + 1PC kuxin betetzeko (380g): 45x45cm + 1PC dekorazio. Kuxin betegarria (320g): 30x50cm\n(Piezak eta neurriak dira hautazkoa).\nPackage: Geruza bakarreko PVC Poltsa + Txertatzeko txartela, barrualdea kartoizkoa, Kanpokoa esportazio estandar kartoiarekin\nIzan liteke Neurrira pertsonalizatua supermerkatua, handizkakoa, opari denda eta saltzeko beste hainbat kanal.\nMOQ: Diseinu bakoitzeko 150 set kolore bakoitzeko\nKantitateak kargatzen 1x40HQ: 730Multzoak\nOrdainketa: T / T% 30eko gordailua,% 70 B / L kopia ikusita; L / C\nDelivery Time: % 60 gordailatu ondoren 30 egun inguru\nBidalketa portua: Shanghai (nagusia), Shenzhen, Ningbo eta Txinako beste edozein portu\nQ: Non dago zure fabrika?\nA: Gure fabrika da dago Nantong hirian, Jiangsu probintzia, Txinan. Shanghaitik bi orduko ibilbidea.\nQ: Produktu pertsonalizatuak hornitzen al dituzu?\nA: Bai. OEMen aginduak lantzen ditugu. Horrek tamaina, materiala, kantitatea, diseinua, logotipoa, ontziak eta abar pertsonalizatu daitezke.\nQ: Zenbat kolore desberdin eska ditzaket?\nA: Diseinu bakoitzetik nahi dituzun koloreak Pantone kolorean eska ditzakezu. Material ezberdinek kolorearen tindaketa edo inprimatzeari buruzko eskaera desberdinak dituzte. Mesedez, jarri gurekin harremanetan xehetasunetarako.\nQ: Nola bermatu dezakezu produkzioaren kalitatea?\nA: QC taldea dugu 15years'experience eta kalitate kontrol sistema zorrotza gure produkzio prozesuan. Hirugarren zatia ikuskatzea onargarria da.\nQ: Zein da zure entrega ordua?\nA: Normalean eskaera baieztatu ondorengo 30-60 egunetan, baina eska daiteke kantitatearen arabera eta ekoizpen egutegia.\nQ: Lagin bat hartu eta nola?\nA: Doako laginak eman ditzakegu eta bidali 5-7 eguneko epean nazioarteko express bidez.\nP: Zer informazio eman behar dut aurrekontua lortu nahi badut?\nA: Neurria, materiala, betetzea (baldin badago), paketea, kantitatea Mesedez, bidal iezaguzu diseinuaren irudi batzuk, egiaztatzeko, ahal izanez gero.\nQ: Zein ehun eska dezakezu?\nA: Normalean mikrofibra, polikotonoa hornitzen dugu,100% kotoia,tencel, jacquard, chenille eta banbu.\nQ: Zein da zure MOQ?\nA: 800 multzo bakoitzeko diseinatutako neurrira. 50 multzo diseinatutako diseinu bakoitzeko diseinatu bakoitzeko. 500 set kolore bakoitzeko neurrira egindako kolore solidoetarako. 50 multzo kolore bakoitzeko gure biltegirako.\nP: Zenbat brodatutako parpaila diseinu duzu?\nA: Brodatuak parpailak egiteko 1000 diseinu desberdin baino gehiago ditugu.\nG: Azoketara joaten al zara?\nE: Bai, Canton Fair eta Frankfurt Heimtextil Azokara joaten ginen urtero.\nQ: Alibabako kidea zara?\nA: Bai, 2006tik Alibabako urrezko hornitzailea gara.\nP: Zure Enpresa Bisitatzera Etortzen naizenean, Gonbidapen gutuna bidaltzen lagun diezazukezu?\nA: Ziur aski igorri pasaportearen kopia.\nKolore sendo sendako patchwork diseinua, polycotton pertsonalizatutako edredun komodina-KS1562\nKing size luxuzko brodatutako ohe apaingarria, Txina-KS1600A-n egindako\nNantong Fabrika Koloretako Kolore Solido Poliesterrezko Betegarria. Parpailarekin-TANYAA\nKolore trinkozko luxuzko ekialde erdiko brodatutako ohea poltsa-edredoi multzoetan-KS1601\nKANTU KOSMOSEN MAILA\nSartu zure postontzian, gure garapen berriak ikusteko lehenengo aldia.\nQi'An Industrial, Tongzhou Barrutia, Nantong hiria, Txina.\nCopyright © KOSMOS Home Textile Co., Ltd. Meeall-en laguntza.


Bada modernotasunean tragedia bat:\neskuak gidatu gabe biratzen duen\nbolante eskerga baten antzeko zerbait da.\nArtegatu egiten nau autoen isiltasunak gauero, hortzak garbitu eta gero, lotaratu aurretik, balkoira irten eta haiei begira geratzen naizenean. Otzan, meneko, kaltegabe dirudite, bakoitza bere lekuan geldirik. Nirea ere hor egoten da, dagokion espazioa zedarritzen duten marren barruan beti. Gauaren erdian motorzale batek ustekabean auto geldiaren ertz bat jo, airean ziztu bizian jaurtikia irten eta kaskezurra mila puskatan hautsiko balu ere, nik errurik ez dudala izan esateko moduan.\nNahiago nuke hortxe geratuko balitz geldirik betiko; are nahiago nire begien bistatik ezkutatuko balute, atzera berriz inoiz ez ikusteko. Autorik gabeko pertsona librea izan nahiko nuke berriro, carless bat, gaiari buruz txiste txarrak egiteko kemena nuenean esaten nuen bezala.\nBada autoen tiraniaren aurka mintzatzen denik, badut autorik gabe bizi den adiskiderik ere; baina ez dut egundo ezagutu autoen aurkako boikot erabatekoa egiten duen inor, bere buruari inoiz ere auto baten barruan sartzea galarazteraino. Batzuetan horixe egin eta horixe aldarrikatu beharko nukeela pentsatzen dut, eta inongo autotan sartzeari uko egiten diogunon mugimendu zibil bat sortu, abiarazi eta sustatu. Izan da historian, nire ustez, hasiera hutsal eta zoroagoko mugimendu arrakastatsurik.\nNik ez nuen berez ezer autoen aurka, nahiz eta autorik ez izan, harik eta 40 urte bete berritan autoa erosi eta txofer egiten ikasi beharra suertatu zitzaidan arte. Lan egiten dudan bulegoa Donostiaren erdialdeko lokal batetik Andoaingo gune industrial batera aldatu zen, enpresa handitu egin zelako; eta ni, Aizarnazabalen bizi naizenez, goizean lantokira garaiz iristeko garraio publikorik gabe geratu nintzen. Bizilekua aldatzerik ere ez nuen, amarekin bizi nintzelako eta ama ez zegoelako, bere bizitzako ia laurogei urteak Aizarnazabalen eman ondoren, beste inora aldatzeko adinean.\nEz ziren gozoak izan niretzat txofer egiten ikasteko hartutako nekeak, hain gutxi autoa erosteko izandako buruhausteak. Renault Clio txiki bat hautatu nuen azkenean. Hori guztia diruz ondo ordaindu behar izan nuen gainera. Neure buruari harrika egiten ariko banintz bezala sentitu nintzen prozesu ezin deserosoago hartan.\nAutoa neure eskuekin gidatzen hasi orduko, ezinegona sentiarazi zidan ordura arte horren arrotza zitzaidan autodunen eta txoferren munduan sartu izanak; mesfidantza isil baina sakon bat. Neure burua traizionatzen ari nintzela sentiarazten zidan aurretik oinez, bizikletan, autobusez edo trenez ibilita ezagututako lekuetatik autoaren handikeria larderiatsua erakutsiz pasatzeak. Autoak traizio horretan sakontzera eta gozatzera bultzatzen ninduelako irudipena nuen, indartsu eta harro sentitzera, bolantea eskuetan nuela inguruan ikusten nuen guztiaren jaun eta jabe.\nGaur egun, oraindik ere, autoan sartu, abian jarri eta batetik bestera hain erraz ibiltzea harrokeria doilorra iruditzen zait. Errudun sentiarazten nau edonorentzat hain arrunta den ekintza horrek.\nGidatzeko baimena jaso eta autoa normaltasunez erabiltzen hasi nintzenetik hilabete ingurura, istripu bat izan nuen. Istripu txikia, aipatzekoa ere ez, noiznahi eta nonahi gertatzen direnekin alderatuz gero.\nOhi baino hogei bat minutu geroago irten nintzen lantokitik arratsean eta etxera lehenbailehen iritsi nahi nuen, ama, berantetsita, kezkatzen hasi baino lehen. Ez dut uste abiada ikaragarrian nindoanik, baina autobidetik irten ondoren autoaren kontrola galdu nuen bat-batean Arroako biribilgunean. Bortizki zabukatu ondoren trafiko seinale bat jo eta autoa biribilgunearen erdian trabeska gelditu zitzaidan, motorra itzalita zuela.\nIzuaren mende, motorra pizten saiatu nintzen, autoa leku arriskutsu hartatik ateratzeko, baina urduriegi nengoen. Lau edo bosgarren saioan autoa abian jartzea lortu eta gero, bide bazterrera eraman nuen, han neure burua lasaitzen saiatzeko eta istripuak autoari eragindako kalteei erreparatzeko. Ia ezer ere ez. Atzealdeko eskuineko atea mailatuta zegoen eta ezin zen ireki; gainerakoan, dena ondo.\nAmari ez nion ezer kontatu istripuari buruz, eta istripuaren parte ere ez nuen eman. Ezer gertatu ez balitz bezala. Baina autoa konpontzera eraman behar izan nuen. Hurrengo astean joan nintzen tailerrera, eguerdi artea lanetik libre hartuta. Mekanikariak beste bezero bati esan zizkion hitzak dauzkat bereziki gogoan egun hartatik:\n— Autoak berak esaten dizu zer daukan eta zer behar duen. Entzuten jakinez gero, autoak hitz egin egiten dizu.\nBi aste geroago, lanetik etxera nentorrela uda hasierako iluntze batean, eguzkiak artean ere ondo berotzen zuela, Alfa Romeo deskapotable gorri batek aurreratu ninduen autobidean, Donostia eta Orio artean. Nire adin bertsua izanagatik oso bestelako itxura zuen gizon batek gidatzen zuen; gure bi autoak bezain ezberdinak ginen biok, askoz itxura sport eta gazteagokoa hura, dudarik gabe. Haren ondoko aulkian eserita, gainera, neska gazte ilehori bat zegoen, gona motz batez jantzia, zango luze biluziak gora altxatu eta oinak aurreko taula gainean bermatuta. Iragarki baterako irudia ematen zuen, eta neure buruari esan nion auto hura iragarki baterako filmatzen ari balira zuzendariak ni ikusi orduko kontratatu egin nahiko ninduela, hain indar bisual handia zuen une batez elkarren parean jarri ziren bi ibilgailuen arteko kontrasteak. Horrelakoxea da, batzuetan, nire barne-umorea.\nAurreratu berri ninduen gizona eredutzat hartu eta haren antzekoa bihurtu nahi izanez gero zer egin beharko nukeen pentsatzen hasi nintzen, fantasiarik eroenei ere bidea libre utziz horretarako. Ez nuke esango inbidia sentitu nuenik. Baina ez dut arazorik aitortzeko auto hura nirearen ondoan pasatu bezala pasatu izana irain baten antzekotzat hartu nuela.\nBiharamun goizean, gosaltzen ari nintzela, auto deskapotable haren argazkia erakutsi zidan amak egunkarian, txatar mordo itxuragabea bihurtua. Istripu larria izan zuen Mendaro inguruan, letra handietan irakur zitekeenez, eta ibilgailuan zihoazen bi lagunak hil ziren. Durduzatu egin ninduen albisteak, baina ez nion amari esan auto hura bezperan nire paretik pasatu zela autobidean, istripua izan baino minutu batzuk lehenago.\nOhartu nintzenerako, auto istripuak obsesio bihurtzen hasiak zitzaizkidan, neure borondatearen kontra. Ordura arte ez nuen egunkarian, irratian edo telebistan albisteez arduratzeko ohiturarik, baina istripuen ingurukoak jarraitzen hasi nintzen. Ez nekien zergatik, baina nahita ere ezin nion neure buruari eragotzi.\nIstripuen inguruko albisteak, ordea, motz geratzen zitzaizkidan beti. Inoiz ezin baita guztiz esplikatu nola eta zergatik gertatu den istripu bat, are gutxiago norbaiten heriotza eragitera iritsi den istripu larri bat.\nEta maiz gogoratzen nintzen mekanikariari entzundako hitz haietaz:\nZer esaten ote zuten istripuak izandako eta eragindako auto haiek guztiek? Zer esaten ote zidan niri nire autoak? Ulertzen ote nion ezer?\nHorretaz guztiaz amarekin hitz egitea pentsatzen nuen bakoitzean izuak eragozten zidan. Izua, zeri? Ama autoa eta bion arteko borroka isilean sartzeari. Zergatik? Neuk ere ez nekien, eta ez nuen horretan sakondu nahi.\nBeste pare bat hilabete inguru geroago, lankide baten emazteak istripu larria izan zuen, Irunen. Koma egoeran sartu zen, eta medikuen aurreikuspenen arabera bizirik irtetea lortzen bazuen ez zen berriro ibiltzeko gauza izango, eta hizketarako ere nekez, garuna kaltetua zuelako kolpearen ondorioz.\nIstripua izandako emakume hura hiru bat urte lehenago ezagutu nuen, enpresak ordainduta lankide guztiok egiten dugun bazkarira etorri baitzen, beste lankide batzuen senarrak edo emazteak etortzen diren gisa berean. Elkarren parean egokitu eta hizketan aritu ginen. Masailak gorriarazi zizkidan nire mutilzahar estatusaren inguruko aipamen umoretsu batzuekin, eta gauean, nire ohearen bakardadean, urduritasunez oroitu nuen haren irribarre ironiko zorrotza. Orain auto istripu batek kolpetik ezabatua zuen, beraz, irribarre eder hura, betiko akaso.\nEzin dut obsesio hau burutik kendu. Batzuetan pentsatzen dut amildegi batetik behera bota beharko nukeela nire autoa, istripu bat izan dudala itxuratuz, eta gero uko egin beste bat erosteari. Baina izutu egiten nau autoak nik zer egin nahi diodan sumatuz gero nola erreakzionatuko lukeen pentsatze hutsak. Eta, gainera, orduan, hori egingo banu, nola azalduko nioke amari ezin naizela bere etxean bizi, kanpoan pasatu behar dudala lan astea, bakarrik, berak Aizarnazabal utzi eta nirekin Donostiara aldatu ezean?\nArtegatu egiten nau autoen isiltasunak, nirearenak bereziki, gauero, hortzak garbitu eta gero, lotaratu aurretik, balkoira irten eta haiei begira geratzen naizenean, susmo gaiztoak ditudalako isiltasun horrek esaten duenaz. Baina ohitu beharra daukat nik ere haiekin bizitzen.


Heike karramarroa - Wikipedia, entziklopedia askea.\nEspeziea Heikeopsis japonica\nHeike karramarroa (Heikeopsis japonica) Japoniako karramarro espezie bat da. Bere oskola samurai haserretu baten aurpegiaren antza duenez, samurai karramarroa bezala ere ezaguna da. Japoniarrek uste dute Dan-no-ura hiriko gerran hildako samuraien espirituak heike karramarroan berraragitu zirela.\nDan-no-Ura hiriko gerra[aldatu | aldatu iturburu kodea]\nDan-no-Ura hiriko gerra (壇の浦の戦い Dan-no-ura no tatakai) Genpeiko Gudako itsas-gerra handi bat izan zen, Dan-no-Uran gertatua. 1185eko apirilaren 25ean, Genji klanaren ontzien flotak, Minamoto no Yoshitsune buruan, Heike klanaren ontzien flota urperatu zuen, egun erdi iraun zuen borroka batean.\nOskoleko patroiaren jatorria[aldatu | aldatu iturburu kodea]\nCarl Saganek heike karramarroak erabili zituen bere serie pertsonalean (Kosmosa: Bidai Pertsonala) ustekabeko hautespen artifizialak azaltzeko eredu moduan. Hipotesi hau kontuan hartuta, arrantzale japoniarrak uretara bueltatzen zituzten karramarro mota hauek errespetu moduan euren oskolak Heike samurai baten antza zutelako, eta hauen antza ez zutenak jan egiten ziren. Modu honetan, Heike samurai baten antza zuten karramarroak aukera gehiago zeukaten itsasora bueltatuak izateko eta ugaltzeko, eta horregatik daude mota honetako hainbeste karramarro orain.\nOrriaren azken aldaketa: 26 urtarrila 2017, 11:43.


Semea pixka bat motelago dabil soilik estreinatzen da Arriagan - Deia\nSemea pixka bat motelago dabil soilik estreinatzen da Arriagan\ndeia.eus 14.01.2022 | 15:42\nSemea pixka bat motelago dabil soilik estreinatzen da Arriagan EP\nTanttaka konpainiaren azken lana, Semea apur bat motelago dabil soilik, asteburu honetan estreinatuko da Bilboko Arriaga Antzokian. Antzezlanak bi estreinaldi izango ditu, bata euskaraz ostiral honetan, 19:30ean, eta bestea gaztelaniaz, bihar, larunbata, 19:00etan.\nFernando Bernuések zuzentzen du Tanttakaren muntaia berria eta maila handiko honako antzezle hauek parte hartzen dute: Miren Arrieta, Klara Badiola, Mireia Gabilondo, Asier Hernández, Ander Iruretagoiena, Xabi «Jabato» López, María Redondo, Martxelo Rubio, Jose Ramon Soroiz eta Dorleta Urretabizkaiak. Antzezleek testu berezi bat hezurmamituko dute oholtza gainean, zeinak sari ugari jaso baititu eta hainbat herrialdetan antzezten baita etengabe. Beste hainbat obra handirekin gertatzen den bezala, haren idazkuntza testuan benetan islatzen ez den leku askotan kokatzeko aukera du bertute, eta Tanttakak euskaraz zein gaztelaniaz oholtzaratzeko erronkari egin dio aurre. Badirudi Semea pixka bat motelago dabil soilik / Mi hijo sólo camina un poco más lento berehalako errealitate batean idatzita egon zatekeela, inolako arazorik gabe. Erraz asko imajina dezakegu gure geografia industrialeko edozein auzo proletariotan gertatzen dela, edota baserri giroko eta giro euskalduneko auzo batean. Antzezlanaren egilearen edo pertsonaien izenak ezagutuko ez bagenitu, ez litzaiguke inolaz ere bururatuko Balkanetan idatzita dagoela. Horixe gertatzen da, hain zuzen, testu handiekin, erabat unibertsalak direla.\nBeste askoren antzera, Mia ezinbesteko emakumea da bere etxeko egunerokoan. Bere baitako deabruen aurka borrokatzen da, ama, aita, alaba, senar "disidentea" eta, batez ere, Branko semea zaintzen dituen bitartean —Brankok endekapenezko gaixotasun izengabe bat du, eta mugitzeko ahalmena ari da galtzen—. Gaur 25 urte bete ditu Brankok, eta bere familia "akastunak" (gaur egun "disfuntzional" esango genioke) urtebetetze-festa antolatu du. Aukera paregabea izango da noizbait garrantzitsua izan zen guztiari buruz hitz egiteko, beti kontuan izan beharko genukeenaz mintzatzeko, betiere umorez, soiltasunez eta zintzotasun gordinez: oroimena, familia, denboraren iragaitea, ezberdina dena onartzea, aztetasuna, maitasuna, beldurra, bakardadea, edertasuna, abandonua, zoramena, gaixotasuna€Bizitza.\nFamiliaren etxea askotariko espazioa da, eta, bertan, hainbat egoera ikusiko ditugu: batzuk barregarriak, beste batzuk krudelak edo hunkigarriak, eta beste asko sailkaezinak. Era berean, deigarria da pertsonaien adin-aniztasuna: aitona-amonak, amak eta seme-alaba nerabeak daude, eta askotariko erregistro horrek izugarrizko aniztasuna eta aberastasuna ematen dizkio piezari.


Abanto-Zierbenako Udala - Cotarro auzoak itxura berria du\nCotarro auzoak itxura berria du\nHilabeteko epean Cotarro auzoa erabat eraldatu da. Orain irisgarriagoa eta hobea da bertako biztanleentzat. Asfaltoa berritu eta auzo txiki horren irudia edertu da.\n“Autoen etengabeko joan-etorriaren eraginez, zoruak pitzadurak eta irudi txarra zituen, eta ez zen batere erosoa. Baina zoladura hobetzeko eta espaloia konpontzeko lanei esker, orain udalerriko eremu hori irisgarriagoa da. Izan ere, lan horien bitartez, auzoaren eta Gallartako hirigunearen arteko ibilgailuentzako komunikazioa ere hobetu da, eta Oilargorri plaza herritarrentzako leku erosoagoa bilakatu da”, azaldu du Abanto Zierbenako alkate Maite Etxebarriak.\nOilargorri plazan, galtzadarri motako testurekin inprimatutako asfaltoa erabili da. Eta zoladura hobetzeaz gain, energia, telekomunikazio eta argiteriaren arloko instalazio batzuk lurperatu dira.\n“70 herritar baino gehiagok etekina aterako diete obra horien emaitzei; izan ere, orain auzo eroso, irisgarri eta ederragoa dute. 44, 48 eta 46 zenbakietako auzotarrek hala eskatuta, beren etxebizitzetarako sarrerak asfaltatu dira, 10. 000 euroko kostuarekin. Guztira, Cotarro zaharberritzeko lanetarako 80. 000 euroko inbertsioa egin dugu”, adierazi du Etxebarriak.\nJarduketa eremua 1. 760 m2-koa izan da; horietatik 592 asfalto inprimatuzkoak dira, eta 40 m2 espaloi aldaketak egiteko. San Miguel etxe-talderaino doan espaloia konpondu da, bai eta San Antonio parrokiarantz jaisten den bidea ere.\n“Cotarro auzoa aurrera doa; gainera, Oilargorri plazako murrua pintatuko da eta 6 paperontzi berri jarriko dira. Auzotarrek komentatu digute pozik daudela zaharberritzearen emaitzekin eta Udalean ere pozik gaude esku-hartze honi dagokionez. Izan ere, hari esker, Cotarrok hemendik aurrera itxura berria du”, adierazi du Etxebarriak.


Dwight David Howard (Atlanta, Georbia, AEB, 1985eko abenduaren 8a - ) NBAko Orlando Magic taldean aritzen den estatubatuar saskibaloi jokalari bat da. Thunder (trumoia) eta Man-Child (gizon-umea) ezizenak ditu. High Schooletik igo zen profesionalekin jokatzera, unibertsitatera joan gabe. Ligako errebote harrapatzaile onenetakotzat hartzen dute. 2,11 metroko altuera du eta 120 kilo pisatzen ditu. (eu)\nRookie Bostekorik Onena


Izarne Lizaso: “Filmetako edukien bidez, zahartzaroari buruzko hausnarketa sustatzea da helburuetako bat” – UEU365\nIzarne Lizaso: “Filmetako edukien bidez, zahartzaroari buruzko hausnarketa sustatzea da helburuetako bat”\nueu365 | 2019-09-23\nDatorren azaroaren 9an eta 16an “Gerontozinea: adinekoen irudikapen soziala filmetako irudien bidez” izeneko ikastaroa izango da Eibarko UEUren Ikastetxe nagusian. Izarne Lizaso Elgarresta. UPV-EHUko irakaslea eta UEUko kidea izango da irakasle. Izen emateko epea zabalik dago.\nGerontozineaz ari garenean, zertaz ari gara?\nGerontozineak edota zine gerontologikoak erreferentzia egiten die bi kontzepturi. Batetik, gerontologiari, hau da, adinekoak aztergai dituen diziplinari ; eta, bestetik, zineari. Filmeen bidez, bizi-zikloaren aroetako giza harremanei buruzko hausnarketa sustatu daiteke eta zahartzen ari diren pertsonen hainbat egoera aztertzeko, ulertzeko, sentitzeko eta antzekoetarako baliagarri izan daiteke. Egun, gerontozinea gero eta garrantzitsuagoa da arrazoi desberdinengatik, adibidez, aktore desberdinak zenbait pelikuletan zahartzen ikusi direlako (Morgan Freeman, Diane Keaton, Robert de Niro, ….), adinekoak gero eta gehiago joaten direlako zinemara; baina batez ere, pelikulek adinekoekin harremana duten gaiak aztertzen dituztelako (erretiroa, maitasuna, belaunaldi arteko harremanak, sexualitatea, gaixotasunak, …).\nGizartean zahartzaroaren inguruko hainbat estereotipo eta uste oker daudela diozu. Zeintzuk, adibidez?\nEgun gure gizartean zahartzaroaren inguruko hainbat estereotipo eta uste oker daude. Estereotipoak gizartean naturaltzat ematen diren klixe sozialak dira, esaterako. Helduen gehiengoek osasun maila onargarri bat mantentzen dutela 65 urte arte, osasunaren narriadura handi bat ematen denean gutxi gora-behera; 65 urtetik gorako pertsonen gehiengoak besteen menpe egotera behartzen dituzten ezintasun batzuk dituztela; pertsonen gehiengoak 65 urtetara iristen direnean, oroimenaren narriadura garrantzitsu bat izaten hasten direla; pertsona zaharrek gauza berriak ikasi ahal izatea ia ezinezkoa dela; zaharrek sexuarekiko interes gutxiago dutela; askotan, pertsona zaharrak, umeak bezalakoak direla edota zahartzaroa, bizitza osoa lanean eman eta gero, atsedena hartzeko garaia dela.\nAipatutako estereotipo horiek eguneroko bizitzan, komunikabideetan eta zinean eragina dute. Ikus-entzuteko baliabideak garrantzitsuak dira; eta irudiak, zalantzarik gabe, horren adibide garbia dira. Hori kontuan izanik, zinema irakaskuntzarako baliabide interesgarria izan daiteke.\nIkastaroan zein eratako filmak aztertuko dituzue?\nIkastaro honetan, gerontologiarekin zerikusia duten zenbait film aukeratu eta aztertuko dira, adinekoak sakonkiago ezagutzeko helburuarekin. Sarrera gisa, adinekoen irudi soziala aztertuko dugu eta horretarako komunikabideetan aurkeztu diren bi iragarki erabiliko dira. Ondoren, zahartzaroarekin zerikusia duten gai desberdinak izango dira mintzagai hainbat pelikuletako sekuentzien bidez. Adibidez, garapen fisiko eta psikomotorrean 3 Fois 20 ans (Julie Gavras, 2011) pelikula izango da hizpide, bertako protagonistek adinarekiko jarrera desberdina adierazten dute-eta. Erretiroaren zerikusia duten gaiak aztertzeko, Gianni e le donne (Gianni Di Gregorio, 2011) edota The Intern (Nancy Meyers 2015) erabiliko dira. Garapen afektibo sexuala aztertzeko, besteak beste, Elsa & Fred pelikula klasikoa, 80 egunean (Jose Maria Goenaga, Jon Garaño, 2010), Wolke Neun (Andreas Dsesen, 2008) eta Gerontophilia (Bruce La Bruce, 2013) izango dira mintzagai. Eta azkenik, menpekotasunarekin, gaixotasunarekin edota heriotzarekin zerikusia duten gaiak aztertzeko Amour (Michael Haneke, 2011), Arrugas (Ignacio Ferreras, 2013) eta Ahora o nunca (Rob Reiner, 2007) aukeratu dira.\nZein izango da filmak aztertzeko erabiliko duzuen metodologia?\nIkastaroaren metodologia teoriko praktikoa izango da, aktiboa eta parte-hartzailea. Zenbait metodologia aktibo erabiliko dira; adibidez, puzzle teknika, filmetako sekuentziak, irakurgai laburrak, eta abar. Horretarako baliabide desberdinak erabiliko dira: artikuluak, irakurgaiak, filmetako trailerrak edota sekuentziak, diapositibak, interneteko loturak, dokumentazio osagarria, eta abar.\nGerontologiarekin zerikusia duten edukiak ikasten ari diren graduko edota graduondoko ikasleentzat prestatu duzue ikastaroa, baina norentzat gehiago izan daiteke?\nGerontologiarekin zerikusia duen horretan lanean diharduten profesionalentzat (psikologoentzat bereziki) zein, Psikologia eta antzeko arloetako (Psikopedagogia, Pedagogia, Gizarte-hezkuntza, erizaintza, medikuntza, etab.) ikasleentzat, eta, gaiaren inguruan interesa duen edonorentzat izan daiteke erabilgarri. Halaber, zinemagintzan adituak diren profesional zein zaletuentzat interesgarri izan daiteke ere, adinekoekin harremana duten zenbait gaietara hurbiltzeko lagungarri izan baitaiteke.\nIkastaroaren helburu nagusia da Gerontologiarekin zerikusia duten gaiak lantzeko zinema baliabide gisa aztertzea. Horrez gain, beste zenbait helburu zehatz ere badira. Esaterako filmetako irudien bidez adinekoak sakonkiago ezagutzea; adinekoen garapen fisikoarekin, garapen sozialarekin eta galera kognitiboarekin zerikusia duten zenbait film proposatzea; filmetako edukien bidez, zahartzaroari buruzko hausnarketa sustatzea eta azkenik, filmak irakaskuntzarako baliabide gisa duten garrantzia azpimarratzea.


0,2€ egunean(6€ hilean)\n0,4€ egunean(12€ hilean)\n0,6€ egunean(18€ hilean)\n5 klik egunero (ordaintzekoak diren 5 eduki)\nEKARPEN HANDIAGOA EGIN NAHI AL DUZU?\nGURE BALIABIDEAK Hedabide batzuk baino existituko ez balira, gertaera batzuk itzalpean geratuko ziren... eta zenbait egoera saihestuko.\nHaiei erreparatuta, oso zaila genuke nahi dugun gizartea eraikitzea.\nBaina, konpromisoz jarduten badugu, ausardiaz, talentuz, guztion artean lortuko dugu.\nInork ez du gure ordez egingo.\nHori lortzeko baliabideak behar ditugu.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Instalazio elektriko eta automatikoak (Heziketa Zikloa). Erdi zikloa" genre_facet:"Curriculumeko baliabideak" author_facet:"Schneider Electric España, S.A."\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Instalazio elektriko eta automatikoak (Heziketa Zikloa). Erdi zikloa Generoa / Forma: Curriculumeko baliabideak Egilea: Schneider Electric España, S.A.\n1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema mekatronikoen konfigurazioa (Modulua) Guztiak ikusi ... gutxiago ...


Kazeta.info - Ehundaka lagun bildu dira Garazin Daniel Dergiren aldeko martxan - blog officiel Abertzaleen Batasuna\nKazeta.info - Ehundaka lagun bildu dira Garazin Daniel Dergiren aldeko martxan\nEhundaka lagun bildu dira Garazin Daniel Dergiren aldeko martxan\nArgitaratua: 14 ordu eta 27 minutu\nIragan uztailean Baionan eginiko martxan mila bat lagun bildu ziren errepresioa salatzeko eta aterabide politikoak eskatzeko.\nKarrikan bada ere Espainiaratua izateko arriskuan dagoen Daniel Dergi euskal preso politiko ohiak elkartasuna jaso astelehen arratsaldean Donibane Garazin. Izan ere, ehundaka lagunek manifestazioa egin dute haren aurkako auzia salatzeko. 17.00etan abiatu da martxa, eta mezua argia izan da: Ageneko auzitegiari jakinaraztea ez dagoela arrazoirik Dergiren aurka egiteko, besteak beste orain leporatu nahi dizkioten delituak preskribituta daudelako frantses legediaren arabera.\nDagoeneko hala dela onartu du Marie-Helene Heyte Estatuko abokatu nagusiak berak, eta horregatik adierazi du Madrilgo eskaerari ezetza eman behar zaiola. Ageneko auzitegiak asteazken honetan emanen du jakitera bere erabakia.\nDergik elkartasuna jaso zuen uztailaren 27an ere, egun horretan 50 lagun inguru heldu baitiren Agenera. Aitzinetik, Baionan, mila lagun inguru bildu ziren AB, EA eta Batasuna alderdiek deituriko martxan. Aurretik, uztailaren 6an Cahorsen atxilotua izan zen Hiriburuko preso ohia, eta astebete eman zuen horrela, hilaren 13ra arte ez baitzuten askatu.\nAuzia aztertu ondoren, aske jarraitu behar zuela deliberatu zuen auzitegiak; baina Espainiaratuko ote duten ez dute asteazkenera arte jakinaraziko.\nHoriek horrela, kalera ateratzea erabaki dute Daniel Dergiren lagun eta auzokideek, baita oro har gisa honetako prozeduren aurka dauden herritarrek ere, Euroaginduaren Aurkako Kolektiboan batu direlarik. Orotara 600 bat lagun bildu dira Baxe Nafarroako hiriburuan antolatu ekimenean.\nELB eta NPA\nEgonezaren seinalea da eragile oso ezberdinek mobilizazioari emandako babesa (ELB) sindikatuak "euroagindua aski, Daniel Derguy libre!", eskatu du, prentsa ohar baten bidez. Hainbesteko harrabotsa eta sostengua piztu duen Aurore Martinen auziari erreparatu ondoren, "Euskal Herrian ideki den aro berriaren kontra jokatzea helburu du Espainiak -salatu du-. Alta, bake bidearen jorratzeko nahikeria argia erakusten du euskal gizarteak. Aurore Martinendako bezala, 124 hautetsik sostengua ekarri diote Derguyri" diote.\nNPA alderdiak Angelutik helarazi du atxikimendua, eta honek ere Aurore Martin eta Daniel Dergiren kasuak lotzen ditu. Gatazka politikoetarako errepresioa ez dela konponbidea nabarmendu du.\n« eitb.com - Manifestation... Kazeta.info - Ageneko... »


Ideia eta proiektuak, uraren arazoei irtenbideak emateko - Debagoiena - Goiena.eus\nIdeia eta proiektuak, uraren arazoei irtenbideak emateko\nMaider Arregi 2017-12-21 15:05\nAtzo jokatu zuten Arizmendiko Gaztelupe eta Almeneneko teknologiako laugarren mailako ikasleek aurtengo First Lego txapelketako kanporaketa. Guztira, hamar taldek aurkeztu dituzte euren teknologia proiektua.\nAurten, ikasleek aurkeztutako ideia eta proiektuak, uraren arazoei irtenbideak emateko asmoz eginiko lanak izan dira. Robot guztiak baina, ez dira berdin ibili, baina askok aurrez programatutako aginduei fin-fin erantzun die.\nTalde lanean baina, bakoitzak askotariko arloetan trebatzeko eta probatzeko aukera izan du. Horixe azpimarratu gura izan dute Arizmendiko gaztetxoek. Teknologia, programazio arloa, marrazketa... Eta Gabon ostean, proiektu zientifikoaren aurkezpena egingo dute. Ondoren jakingo dute zein lau talde joango den Euskal Herriko txapelketa jokatzera Zamudiora.


Bilatu sarrerako loturak Blekko | rekin erraz Martech Zone\nAstelehena, martxoa 19, 2012 Astelehena, martxoa 19, 2012 Douglas Karr\nSinetsi edo ez, Google ez da munduko bilatzaile bakarra. Horietako bat oso erabilgarria izan da webguneko esteken inguruko ikerketak egiten ditugunean Blekko. A gehitzea bezain erraza da / sarrerako domeinu izenaren ondoren:\nLortutako irteerak zure webgunerako estekak eta aipatzerakoan erabili den aingura testua eskaintzen dizkizu.\nBlekkok ere bikoiztutako edukien eta irteerako esteken berri emango du.\nTags: Backlinkakdomeinu estekaksarrerako loturakbilatu domeinu estekak


Portua eta kalea | High Alaitasuna\nHasiera » Paisaiak » Portua eta kalea\nMaiatzean gaude, eta euskal poesiaren ibilbidean lan itzela egin duen aldizkari eta argitaletxe batek ere ‘Maiatz’ izena du. Poesia nekez helduko zaio publikoari, argitaratzailerik gabe; horregatik Xabier Mendiguren idazle eta editoreari eskatu diogu euskal literaturako paisaia kutun bat izenda dezan. Eta hark, Koldo Izagirre ekarri digu, euskal poesiako figura nagusienetako bat; zehazki, Susaren bidez, 1997an argitaratutako Non dago Basques’ Harbour liburuko lehen poema: “Umea zegoen eta“.\nPasaiako Portua (Irudia: Pasaiako Portuko Agiritegia)\nPoemak agertzen duen paisaia, Pasaiako portuan kokatuta dago, eta giza paisaia industriala ekartzen du gurera, gure kulturan berebiziko garrantzia izan duena eta duena, esate baterako, Lizardiren Baratzeko zuzendariak hain kuttun duen Legazpi eta Urretxu-Zumarraga artekoan luzatzen dena, edo adibidez, Bilbon, ezkerraldean. Ez da paisaia hutsa, gizon-emakumeen ekintzek biziarazitako paisaia baizik, istorioz betea. Gerora poeta bihurtuko den umea paisaia horrek liluratzen du, eta han izan ziren pertsona guzti horiek berriz sortzen dira memoriaren eta literaturaren bidez.\n[Joxe Juan Ugalderen ahotsetik entzungo dugu Koldo Izagirreren “Umea zegoen eta”.]\nKoldori zor dizkiogu Susa argitaletxeak eginiko XX. mendeko poesia kaierak, gutxik ezagutzen baitute euskal poesia garaikidea, hark bezala. Koldo Izagirreri eskatu diot, beraz, hurrengo poema. Mugaz bestaldera salto eginez, Lucien Etxezaharretak orain bi urte atera zuen Begira (Maiatz, 2012) izeneko liburutik hartu du Koldok, hain zuzen “Pontrique” izenburu duen poema.\nPontrique kalea Baionan dago, Musée Basquetik gertu. Izagirreren ustez, poema horretan Itxaro Bordaren oihartzun arina atzematen da zenbait unetan, baina Bordaren maisu izan zen Etxezaharreta, Maiatz aldizkari eta argitaletxeko sortzailea. Iaz Eako poesia egunetan egon zirenek esaten dutenez, honako poema luze hau Luzienek berak irakurri zuenean, sekulako zirrara sortu omen zuen.\n[Guk, baina, Mertxe Ezeizaren ahotsean entzungo dugu “Pontrique”, eta ez horregatik zirrara gutxiagoz.]\nBaionako Pontrique kalea (Irudia: www.gasconha.com)\n“Pontrique” izeneko poema horrek kale bat deskribatzen du, egileak bertan bizitakotik eta sortzen duen unean ikusten duenetik idatzia. Koldo Izagirrek hori ez dela ohikoa argitu digu: “Plazak, parkeak… horrelakoak, bai, deskribatu izan dira gure poesia garaikidean. Baina ez hainbeste kaleak. Kalea mikromundu bat da.” Luzien Etxezaharretak deskribatzen digun kalea, bestalde, ez da kale nagusienetakoa Baiona hirian. Baina, Koldoren poeman bezala, leku xume hori gertaeraz eta istorioz beteta dago. Poemak paisaia urbanoaren arkeologia eta soziologia azaltzen dizkigu.\nKoldo Izagirrek poema horren hainbat gako tekniko azaldu dizkigu: “Poema luzea da, baina ahapaldi laburretan egonik, eta ahapaldi bakoitzean gai desberdin bat lantzen baita, airostasun handia hartzen du.” Errimaren trataera ere aipatzen du Koldok: “joan-etorrian dabil, lotura tinkorik gabe, askatasunez jokatu du poetak, eta errima pobretzat jo genitzakeenak ere erabiltzen ditu, beldurrik gabe”.\nIkasturtea amaitzear dago. Ekainean giza kate bat osatuko da, eta guk ere lehenengo poema kate hau osatuko dugu, egungo Euskal Herriko argazki galeria. Hala ere, Xabier Mendigureni eta Koldo Izagirreri, eta paisaiarekin dugun harremana islatzen eta sakontzen laguntza eman diguten guztiei gure esker ona gaur, azkenera arte itxaron gabe, adierazi nahi diegu. ‘Paisaiaren Poetika’ Lizardiren Baratzera ekainean bueltatuko da.


Oso itxura atsegina da, Xiaomi saguaren probatu dugu\nidatzita: 2017. Urriak 13.\nSagua erabil daitekeen edozein gailutarako aproposa!\nXiaomi pakete berrian lau gauza ordenatu ditut. Hortik aurrera Seed makila eta a VR betaurrekoak Sartu naiz, beraz, berriro kutxa jartzeko eta hurrengo biktima izateko, hau da Xiaomi Mi Mouse!\nSagu honi buruz idaztea arrazoi sinple batez, horri buruz bitxia iruditu zait. Espezifikazioa konbentzitzea zen, eta irudietan oinarrituta Xiaomi kalitate handia lortzen dugu. Batzuetan, uda hasieran gomendio labur bat idatzi nuen, eta horregatik idatzi nuen telebista adimendunetik ordenagailurako gure telefonoaren bidez ezer erabili ahal izan genuen. Jakina, irakurle batek zalantzan jarri zuen hori, beraz, jakin-mina sendatu nuen, ezer benetan ona izango litzateke edo, zehazki, zehaztapena gehiegizkoa zen horretaz? Beraz, agindu hori eman beharra izan dezakezue.\nMi Mouse kasu batean sartu zen Xiaomi zale guztiek bere fabrikatzaile gustukoena duela hardwarean egongo dela. Kartoizko eta inprimatze lanak zerbait esanguratsua lortu duzun tokian esaten duzue. Hala ere, hori ez bada nahikoa kontatzeko, orduan saihestezina da puntuazio txinatar bakarra kutxa batean aurki daitekeela. Xiaomi ez ditugun mekanismoak ematen digun hizkuntzan ematen den deskribapen gisa ematen digu. Bai, esan zuen Tobiasek, ez dugu saguaren deskribapenik behar, zeren eta, haiek guztiek erabiltzen dute.\nKutxa koadroa ateratzen baduzu, sagua ikusiko duzu plastikozko zorro garden baten azpian. Lehen begiratuan, prentsa-argazkietan ikus dezakegunez, konfiantzazkoa da. Xiaomi produktuak merezi du diseinua. Makillaje sinplea, dotorea, ez makila, LED keinukaria, gomazko estalitako gainazaleko gainazalak. Estalkia azal gris gris apur bat da eta aurrean zuriune zuria du. Hau norabide batean ibiltzen da errotuladearekin, beraz bi aldeek botoi gisa balio dute.\nPlastikoak ona dira saguaren gainazalean, ez dute inongo irrist egiten, ez dira distiratsuak, ez dute hatz-markak biltzen. Saguaren behealdea bi errondatan banatzen da. Atzeko aldeko pibota egin ondoren, desmuntagarria da eta bateriak eta USB 2,4 GHz konexio bat daude. 1200 DPI bereizmen optikozko sentsorea, pizteko botoia eta Bluetooth eta irrati modua goiko zirkuluan daude.\nSagu bat besterik ez dudalako, ausardia dut begiratu. Beno, esan behar dut barrutik sagua ikusi dudala edo ez dut oraindik Xioamiren saguen barruan ikusi, baina orain arte ez nuen ikusi tresna diseinu sinple eta ederra. PCB, SMD piezak eredugarria dira. Mikroswitchesak ondo funtzionatzen du, baina ez dira konpon daitezkeen modukoak, beraz, ate-blokeoa mozten bada, ez da funtzionatuko. Roller sentsorea ez da optikozko printzipio zaharra. beraz, korritze oso fina da, ez dago inolako arazorik izango zehaztasunik gabe.\nZatoz ziur ziurrenik zerbaiti buruz!\nSaguaren instalazioa erraza da. Aktibatu ondoren, irrati-botoiak argi berdea erakusten du, hau da, irrati-konexioaren seinalea. Piztea blokeatzeko urdina aldatzen baduzu, Bluetooth gailuarekin parekatu dezakezu. Seguruenik ez dut ezarri behar dudana esatea.\nXiaomi Mi Mouse sagua da, ezin ditudan egunetan erabili eta gero nekatuta uzten. Begira zait, maite zaitudala, eta egunero eskerrak ematen dizkizut bertatik igarotzen den dotoretasuna. Gailu guztietan saiatu naiz. Telebista eta PCa USB makina erabiliz konektatzen nituen eta gainerako guztia Bluetooth konexioa erabili nuen. Hurrengo koadernoan eta nire tabletan saiatu nintzen, baina kontrolatzen dut Android TV sintonizatzailea. Urtean idatzi nuen bezala, sagua erabil daitekeen tresna guztiak Xiaomi erabil daitezke. Kafe-mahaiaren erabilera multimedia handia da, baina teklatuan mahaian ere badirudi.\nEsan beharrik ez duzunean, horrelako ezer ezin hobea izan daiteke. Xiaomi sagua ezin hobea da lan mota guztietan. Telebista erabiltzen dudanean arrazoi guztiengatik, ezin hobea da telebistako argia, baita koadernoan eta tabletan ere, Interneten edo testu editatzen ari nintzen bitartean ordenagailua ez zela lotsagarria. Beraz, zer zen arazoa? Izan ere, diseinu laua ez zen nahikoa nahikoa bideoa eta lan grafikoa ez zirela zehatza. Hau idazten ari naiz osotasunarengatik, oso txikia delako hutsune txiki horren ondoan.\nZer idatzi dezaket gako hitz gisa? Hainbeste gauza espero dut sartu nintzenean. Xiaomi Mi Mouse aukera ezin hobea da telebistarako edo gailu eramangarrientzako bila dabilen edonorentzat. Bi konektagarritasun motak direla eta, benetan erabil dezakegu dena.\nZenbat balio du? Orain, 16,53 dolarren prezioaren prezioa, hau da, 4100 prezioa da, baina blogean eguneroko kupoi promozioak arretaz egiten badituzu, $ 10 edo $ 2600 ere eros ditzakezu. 4100 forintxoak ez zitzaizkion hainbeste izango, gastatu nuen zentimo bakoitza!\nOrduan agindu nuen: Xiaomi Mouse eramangarria - SILVER\nEguneratzea: orain deskontatutako kupoia ere baduzu. Da bada XMMouseCP $ 12,99 $ erabil dezakezu multzoarena arte!\nMacrium-k 6.3.1821 erreflexioa - Cloning Best programetako bat (5)